text:
Wednesday, October 31, 2012
NAKAMULAN TI BUNGRO FARMERS ITI PROYEKTODA A MAIS
Cabugao, Ilocos Sur – Inleppas dagiti kameng ti Bungro Farmers Association nga idauluan ni Mr. Edy L. Sevilleja nga immula ti bukel a hybrid a mais (Dekalb) iti lima-ektaria a taltalon iti Nobiembre 1, 2012. Rinugianda ti nagmula idi Oktubre 30, 2012 (tallo nga aldaw a nagmulada).
Daytoy a mulada ket pakabuklan ti proyekto a nagun-odda iti DA-RFU 1, OPAG Ilocos Sur ken LGU Cabugao nga idauluan ni Mayor Edgardo “Ediboy” S. Cobangbang, Jr. Ti nagan ti proyekto ket Rice-Based Farming Systems in Lowland Areas on Region 1 a nangrugi ita a Tawen 2012 ken agpatingga inton Tawen 2015. Kaduada a nakagun-od daytoy a proyekto iti Pug-os FA ket maruk-atan ti P150,000 a pakabuklan ti proyekto ti kada tawen mangrugi iti 2012.
“Kayatmi nga agballigi daytoy umuna a rubuatmi tapno agkalikagumkami manen ti dakdakkel iti sumaruno. Iyallatiwmi met daytoy a proyekto iti sabali a barangay,” imbatad ni Mr. Edy L. Sevilleja, Presidente idi kauman ti Web In-Action idiay kataltalonan a pagmulmulaanda iti Nobiembre 1, 2012.
“Pagyamananmi unay ken ni Mayor Ediboy ta nakaprayoridad ti programa ti LGU iti Agriculture Sector ken ti nakaysa a pannakigamulo dagiti Ahensia a kadua ti LGU a nangibaklay ti mausar iti proyekto. Kadakami a Farmers, ulitek a kunaen: paneknekanmi a kabaelanmi ken agballigikami. “No pain, no gain…!” innayon ni President Edy.
Kalpasan ti panagmulada, impalgak ni President Edy nga angayenda ti panagselebrar ken salu-salo iti asosasionda kas pangpatibker ken panggunggonada ti kinatimpuyogda. # (Web In-Action)
Posted by Bayan ng Cabugao, Ilocos Sur at 8:48 PM 0 comments
CLEAN AND GREEN PERSONNEL, TIMMULONGDA ITI DIFUNTUROM
Cabugao, Ilocos Sur – Nagkaykaysa dagiti Personnel ti LGU Cabugao a mangbukel ti Clean and Green Program nga idauluan da MENRO Edgar S. Balangatan ken Mr. Richard Pula a nangiplastar kadagiti kasapulan kas iti tugaw, lamisaan, signboards ken kaarngina a kasapulan iti pannakaselebrar ti Difunturom (Nobiembre 1-2, 2012) kadagiti matatao a lugar kas iti dua a lokasion ti Kamposanto: Municipal Cemetery ken Cabugao Public Cemetery.
Imbatad ni MENRO Balangatan a tinawen nga ar-aramidenda dagitoy nga aktibidades ket nasapsapa ita ti panagisaganada kadagiti kasapulan nangruna iti pannakadalus ti agsumbangir ti National Highway manipud Brgy. Sagayaden agingga iti Barangay Pug-os kasta met kadagiti amin a pampubliko a pasilidades a papanan dagiti bisita, sangaili ken bakasionista.
Innayon ni Balangatan nga agtultuloy ken epektibo nga ipatungpalda ti direktiba ti Alkalde Munisipal iti pannakadalus, pannakaisagana ken pannakaidalimanek dagiti ramit ken alikamen ti Munisipio sakbay ken kalpasan dagiti maaramid a dadakkel nga aktibidad. # (Web In-Action)
Posted by Bayan ng Cabugao, Ilocos Sur at 3:08 PM 0 comments
TALLO TI AWARDEES TI CABUGAO ITI GAWAD SAKA WINNERS
Cabugao, Ilocos Sur - Nagatendar dagiti nangabak ti Regional Gawad Saka Winners and Nominees agraman dagiti Talent Scouts iti biang ti ili a Cabugao iti naaramid a Regional Gawad Saka Awarding Ceremony iti Outstanding Achievers in Agriculture and Fisheries iti Nueva Segovia Consortium of Cooperative (NSCC) Plaza, Caoayan, Ilocos Sur idi Oktubre 30, 2012.
Dagiti tallo a Gawad Saka Winners ti Provincial Level ti Cabugao ket isuda: Turod Patac Brgy. Captain Edgardo Sonido, Outstanding Integrated Rice-Based Farming System; Mr. Elpidio Mejia, Outstanding Small Animal Raiser; Mrs. Joenah G. Sevilleja, Outstanding Agricultural Extension Worker (AEW).
Dagiti sumaganad a Provincial Winners ket agbalinda a Regional Nominees iti nadakamat a Kategoria ti pagsasalipan, segun iti pakaammo ni Provincial Agriculturist Teofilo R. Quintal ken ni Mayor Edgardo “Ediboy” S. Cobangbang, Jr. ti ili a Cabugao.
Pinagyamanan met dagiti nangabak dagiti nagpaay a Talent Scouts-da agraman ti DA-LGU, ti Provincial Agriculture Office ken ti LGU-Cabugao a nangipaay ti agtultuloy a suporta kadagiti inggannuatda nga aktibidades a nagballigianda.
Nangpadaeg iti nasao a pasamak iti panangimatang da Ilocos Sur Gov. Luis "Chavit" Singson ken ni DA OIC Regional Executive Director Valentino C. Perdido, Ph. D. iti DA-RFU 1. Binayabay met da Vice Mayor Danny Q. Gazmen ken OIC Nereo S. Daproza, DA-LGU Cabugao ken kakaduana dagiti tallo nga Agriculture Achievers a Taga-Cabugao. # (Web In-Action)
Posted by Bayan ng Cabugao, Ilocos Sur at 10:42 AM 0 comments
SEEDLINGS TI NATENG, INWARAS TI MSWDO KADAGITI 4 P’S
Cabugao, Ilocos Sur – Naaramid ti Distribution ti Vegetable seedlings babaen kadagiti pannakabagi ti Municipal Social Welfare and Development Office (MSWDO) ti ili a Cabugao babaen ti panangidaulo ni MSWD Officer Mrs. Lydia S. Gazmen iti umabot iti 359 a Pamilia a 4 P’s Beneficiaries iti Brgy. Namruangan, Sabang, Daclapan ken Dardarat idi Oktubre 29, 2012.
Imbatad ni Miss Aida Cueto, pannakabagi ti MSWDO, a ti pannakaiwaras dagiti seedlings ket paset ti mainayon a panangtulong kadagiti nadakamat a pamilia kas napagnanamingan iti Family Development Session (FDS) a naigannuat kadakuada maipapan iti Intensive Bio-Gardening idi bulan ti Setiembre 2012.
Dagiti klase ti seedlings a naited ket iti tarong, kamatis, tabungaw, karabasa, kabatiti ken paria. Dagitoy a tulong ket naggapu iti Gobierno Munisipal nga idauluan ni Mayor Edgardo “Ediboy” S. Cobangbang, Jr. tapno mailungalong ti panagmula iti arubayan iti nateng a makatulong a mangnayon ti kasapulan dagiti umili nangruna kadagiti barangay. # (Web In-Action)
Posted by Bayan ng Cabugao, Ilocos Sur at 8:33 AM 0 comments
TRICK OR TREAT, INWAYAT TI STAC-CABUGAO
Cabugao, Ilocos Sur – Naaramid ti Trick or Treat kadagiti kliente nga ubbing ti Stimulation Therapeutic Activity Center-(STAC)-Cabugao ket nagpasiarda iti Poblasion babaen ti panangbayabay dagiti Personnel ti STAC Office ken nagannak kas paset ti panangselebrarda ti Halloween Activity para iti selebrasion ti Todos Los Santos (Nobiembre 1-2, 2012).
Iti Oktubre 30, 2012, nagturong ti grupoda iti Munisipio ket binisitada ni Mayor Edgardo "Ediboy" S. Cobangbang,Jr. ken nakigrupoda para iti piktorial iti Ama ti ili. Napan pay ti grupo iti SB-ABC Hall ket nakikaysa da SB Member Dr. Carlito S. Pano, SB Member Vicky S. Serna ken ABC President Teddy U. Soller iti panangkablaawda kadagiti dimteng a sangaili nga ubbing ken nataengan ket timmulongda a nagiwaras ti kendi ken dadduma pay a naisagut kadagiti ubbing.
Daytoy nga aktibidad ket paset ti programa ti STAC-Cabugao a mangnayon ti “exposure” kadagiti ubbing nga adda an-annayenna tapno manayonan ti panagtalekda iti bagida ken kabaelanda. # (Web In-Action)
Posted by Bayan ng Cabugao, Ilocos Sur at 8:06 AM 0 comments
Tuesday, October 30, 2012
PANAGDALUS ITI MUNICIPAL CEMETERY, NAIYUSUAT
Cabugao, Ilocos Sur – Tapno maipaay ti tulong kadagiti maseknan a tattao/pamilia nga adda minatayna iti Municipal Cemetery, Sitio Benneg, Barangay Cuancabal, Cabugao,Ilocos Sur, naiyusuat ti pannakadalus ti Kamposanto babaen kadagiti Job Orders nga agob-obra iti Munisipio ti Cabugao, Ilocos Sur idi Oktubre 29, 2012.
Naaramid ti general cleaning iti las-ud ken igid ti Kamposanto babaen ti panangidaulo ti grupo dagiti nagdalus ni Mr. Richard Pula, pannakabagi ti LGU-Cabugao ken manarawidwid kadagiti trabahador ti Clean and Green Program ti Munisipio.
Iti pannakiuman ti Web In-Action, imbatad ni Mr. Pula nga aganay a dua nga aldaw ngata a dalusanda iti nabengbeng a ruot ti kamposanto tapno nawadwada a pagnaan dagiti adda minatayna a bumisita kadagiti nitso ken tanem iti masungad a Piesta ti Sasantos ken Minatay (Difuntorom) inton Nobiembre 1-2, 2012 a tinawen a maselselebraran iti intero a pagilian.
Daytoy nga aktibidad ket paset ti agtultuloy a programa ti Clean and Green ti Munisipio kadagiti pampubliko a lugar ken paguurnongan ti tattao tapno mamantener ti kinadalus ken kinapintas a buyaen ti sapasap. # (Web In-Action)
Posted by Bayan ng Cabugao, Ilocos Sur at 8:40 AM 0 comments
Monday, October 29, 2012
GRAND OPENING TI 2 BROTHERS GROCERY, NASANGAILI NI MAYOR EDIBOY
Cabugao, Ilocos Sur – Naaramid ti Grand Opening ti Two Brothers Grocery, Cabugao Branch idi Oktubre 28, 2012 a no sadino a ditoy ket inimatangan ti adu a bilang ti umili ti Cabugao ken iti kabangibang a lugar iti kabarbaro a pasdek ti dakkel a Groseria iti dumna ti National Highway, amianan a kabatog ti NISTC-Public Market, Cabugao, Ilocos Sur.
Nasapa a naaramid ti Motorcade babaen ti Management ti Grocery iti Cabugao-Magsingal via Sinait a rota a binayabay dagiti siklista ken nadumaduma ti klasena a lugan.
Naaramid ti pannakakartib ti ribbon iti pannakaisibro ken pannakalukat ti nasao a pasdek-pagtagilakuan babaen ken ni Mayor Edgardo “Ediboy” S. Cobangbang, Jr. a kaduana ni Mrs. Jerlie S. Cobangbang a kapisi ti pusona. Kadua pay ni Mayor Ediboy ti nasao a seremonia da Vice Mayor Danny Q. Gazmen, MSWD Officer Mrs. Lydia S. Gazmen, Municipal Treasurer Lourdes Azcueta, Mr. Jeremy S. Seguban, Former SB Member Carlos Sison ken Mr. Dante Naval, Municipal Meat Inspector ken dadduma pay a sangaili agraman dagiti akinkukua ti Groseria.
Binendisionan ni Rev. Fr. Jeric Jaramillo, Kura Paroko ti Iglesia Romano Katolika iti pannakalukat ti nasao a Pasdek-pagtagilakuan. # (Web In-Action)
Posted by Bayan ng Cabugao, Ilocos Sur at 10:51 AM 0 comments
5 EKTARIA A PAGMULAAN TI PUG-OS FARMERS, NARUGIANEN
Cabugao, Ilocos Sur – Babaen ti nagkammayet a programa ti DA RFU 1, LGU-Cabugao ken Pug-os Farmers Association, narugianen a namulaan ti requirement a 5 Hectares rainfed area kadagiti agduduma ti klasena a nateng ken adda pay mais ken bawang a mainayon a maimula ita a Dry Season Crop (Oktubre 2012-Mayo 2013) iti proyekto a Rice-Based Farming Systems in a Lowland Areas in Region 1.
Nangrugi ti Proyekto iti Tawen 2012 ken agpatingga inton tawen 2015.
Nangrugi ti Proyekto iti Tawen 2012 ken agpatingga inton tawen 2015.
Segun ken ni Mr. Obas Bill Y. Baclig, AT/Supervising AT a kastoy ti nakabingayan ti namulaan a 5 ektaria a masarakan iti Brgy. Pug-os: 3 ektaria-Dekalb Corn Variety; 1 ektaria-bawang (Ilocos White Variety); ½ ektaria (Tomato hybrid); ken ½ ektaria (Pepper hybrid).
Iti pannakiuman ti Web In-Action, impeksa dagiti mannalon iti Barangay Pug-os ti panagyamanda iti Gobierno Munisipal nga idauluan ni Mayor Edgardo “Ediboy” S. Cobangbang, Jr. ken mangnamnamada a a babaen ti pannakaadaptar kadagiti kabaruanan a teknolohia/wagas ti panagmula/panagpatanor ti nateng, mais ken bawang ket maingatoda ti matgedanda ken maisungsongda dagiti padada a mannalon iti kabangibang a lugar a tumulad iti panagbuelo ti Sektor-Agrikultura ditoy a deppaar ti ili a Cabugao. # (Web In-Action)
Posted by Bayan ng Cabugao, Ilocos Sur at 8:50 AM 0 comments
Saturday, October 27, 2012
3RD DAY TI YOUTH CAMP, YAMAN KEN BALLIGI
Cabugao, Ilocos Sur – Naaramid ti 3rd Day (maudi nga aldaw) ti 1st Provincial Leadership and Livelihood Training and Seminar iti Stella Maris Resort, Brgy. Pug-os, Cabugao, Ilocos Sur idi Oktubre 27, 2012.
Iti karabiyan ti Oktubre 26, 2012, nakiandingay da Vice Gov. Deogracias Victor B. Savellano ken ATI Regional Director 1 Rogelio C. Evangelista iti naaramid a Candle Lighting, Fellowship Night ti 4-H Club.
Kaaldawan ti Oktubre 26, 2012, naaramid ti panagdalus iti uneg ti Stella Maris Resort babaen kadagiti 4-H’ers sa nag-tour dagiti delegado iti Munisipalidad. Naaramid ti ababa a programa ket naipaay ti Doxology babaen iti Sinait 4-H’ers. Ditoy a nagsarita ni Brgy. Captain Arnold “Bambi” Yangat ket binigbigna ti pannakaidayaw ti barangay ken ti ili a nakaaramidan daytoy a dakkel nga aktibidad ti agtutubo. Nagyaman ti Kapitan iti amin a nakigamulo kadaytoy nga aktibidad.
Napadayawan dagiti nangabak a Mr. & Miss Provincial 4-H Camp nga inabak ti Cabugao ken Sto. Domingo kas panagsaganadda. Inabak met ti Sinait 4-H’ers iti Miss Gay Provincial 4-H Camp.
Kalpasan ti pannakaited ti nagduduma nga impressions/makuna dagiti pannakabagi dagiti ili a nagatendar, impaay ni Mr. Ruel Gambua, Provincial 4-H Club Federated President ti Summary of the Event a nangibagaanna a naballigi ken pinagyamananda iti amin a nakigamulo nangruna iti ili ti Cabugao a nag-Host itoy a Youth Camp. # (Web In-Action)
Posted by Bayan ng Cabugao, Ilocos Sur at 3:21 PM 0 comments
Subscribe to: Posts (Atom)


c: text/html

text:
Boljoon, Cebu
Ti Boljoon ket maysa a maika-5 a klase nga ili iti probinsia ti Cebu iti Filipinas.
Dagiti baranggay[urnosen | urnosen ti taudan]
Ti Boljoon ket nabingbingay a politikal kadagiti 11 a barbaranggay.[2]
- Baclayan
- El Pardo
- Granada
- Lower Becerril
- Poblacion
- San Antonio
- Upper Becerril
- Arbor
- Lunop
- Nangka
- South Granada
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Cebu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Cebu". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)

robotstxt: allowed

filter: keep


text:
Atomiko a kadagsen
Ti Atomiko a kadagsen (simbolo: Ar) ket maysa nga awan rukod a maipapan ti bagi a kaadu, ti pannakaibagi iti natimbeng a masa dagiti atomo iti maysa elemento (manipud ti naited a nagtaudan) iti 1/12 iti masa iti maysa nga atomo iti karbon-12 (naamammoan a ti naikaykaysa a paset ti atomiko a masa).[1][2] Ti termino ket naususar, nga awan ti sabali pay a saguday, ti mangitudo ti pagalagadan kadagiti atomiko a kadagsen a naipablaak kadagiti kadawyan a baetan babaen ti Internasional a Kappon iti Puro ken Naipakat a Kimika (IUPAC)[3][4] ken daytoy ket naipanggepen a maipakat kadagiti kadawyan a materiales ti laboratorio. Dagitoy a pagalagadan nga atomiko a kadagsen ket maimalditda manen kadagiti nadumaduma a liblibros, dagiti komersial a katologo, dagiti karta ken dadduma pay, ken iti tabla dita baba.
Ti termino a "minaig nga atomiko a masa" (iti elemento) ket mabalin pay nga usaren amangilawlawag ti maipapan ti bagia a kaadu, ken kapadpadana daytoy. Ti agtultuloy a panag-usar ti termino nga "atomiko a kadagsen" ket nakaawis kadagiti adu a kontrabersio manipudidi panawen a 1960[5] (kitaen dita baba).
Dagiti atomiko a kadagsen, a saan a kasla dagiti atomiko a masa (dagiti masa dagiti agmaymaysa nga atomo, saan nga iyallilaw iti minaig atomiko a masa), ket saan dagitoy a maipappan ti bagi nga agtultuloy, ngem dagitoy ket agdumaduma manipud kadagiti pagtuladan dagiti elemento a dagitoy ket saan a mononuklidik nga elemento. Daytoy ket gapu dagiti sabsabali nga isotopiko a panakaiwarwaras dagiti nadumaduma a pagtuladan dagiti saan a mononuklidik. Nupay kasta, dagiti pay elemento a masna nga agbukbukel dagiti dua wenno adadu pay a even for elements naturally consisting of two or more nukleido, dagiti atomiko a kadagsen umanayen nga agtultuloy kadagiti "kadawyan" a pagtuladan (dagiti naala kadagiti nagpalikmutan nga awan dagiti naipangpangruna a proseso) a dagitoy ket kamasapulan ti kapangrunaanda iti kimika.
Dagiti linaon
Panagilawlawagan[urnosen | urnosen ti taudan]
Ti IUPAC a panagilawlawag[1] iti atomiko a kadagsen ket:
Ti maysa nga atomiko a kadagsen (minaig nga atomiko a masa) iti maysa nga elemento manipud ti nainagann a nagtaudan ket isu ti panakaibagi iti natimbeng a masa ti tunggal maysa nga atomo iti elemento iti 1/12 iti masa iti maysa nga atomo iti {sup|12}}C.
Ti panagilawlawag ket ingagarana a innaganan ti "Maysa nga atomiko a kadagsen…", gapu ta dagiti elemento ket adda kadagiti sabsabali a atomiko a kadagsen depende kadagit nagtaudan. Kas pagarigan, ti boro manipud ti Turkia ket adda ti nababbaba nga atomiko a kadagsen ngem ti noro manipud idiay California, gapu ti sabsabali nga isotopiko a nangbukel.[6][7] Nupay kasta, gapu ti kangina ken karigat iti panagusig ti isotopo, kadawyan ti panagusar ti natabulado a kuenta dagiti atomiko a kadagsen a dagitoy ket kadawyan kadagiti kimoko a laboratorio.
Kontobersia a panagnagan[urnosen | urnosen ti taudan]
Ti panagusar ti nagan nga "atomiko a kadagsen" ket nakaawis kadagiti adu a kontrobersia kadagiti scientista.[5] Dagiti saan a mayat iti daytoy a nagan ket kaykayatda ti termino a "minaig nga atomiko a masa" (saan nga iyallilaw iti atomiko masa). Ti naipangruna a saa a kakaykayatan ket ti atomiko a kadagsen ket saan a maysa a dagsen, ti puersa nga ipeksa ti maysa a banag iti maysa agrabitasional a lugar, a rinukod dagiti paset ti puersa a kas ti newton wenno poundal.
Iti panagsungbat, dagiti agsusuporta ti termino nga "atomiko a kadagsen" agibagbaga a (ken dagiti sabali pay a pagsuppiatan)[5]
- ti nagan ket agtultuloy nga inususar para iti kapadpada a kaadu manipud idi napartuat idi 1808;[8]
- para itikaadu a panawen, dagiti atomiko a kadagsen ket pudno a rinukrukod babaen ti panagganting (a dytoy ket babaen ti grabimetriko a panagusig) ken ti nagan iti maipapan ti bagi a kaadu ket nasken a saan a mabalbaliwan gapu ta dagiti pamay-an iti bukodna a panakaikeddeng ket nabaliwanen;
- ti termino a "minaig nga atomiko a masa" ket nasken a maireserba para iti masa ti maysa a naisangyan a nuklide (wenno isotopo), bayat a ti "atomiko a kadagsen" ket usaren par aiti nadagsenan a timbeng dagiti atomiko a masa kadagiti amin nga atomo ti pagtuladan;
- kadawyan nga adda dagiti makaallilaw a nagnagan dagiti maipapan ti bagi a kaadu a nataginayon para iti naipakasaritaan a rasrason, a kas iti
- elektromotibo a puersa, a daytoy ket saan a puersa
- paganamungan ti bileg, a daytoy ket saan a bileg a kaadu
- molar nga ummongan, a daytoy ket saan a molar a kaadu (ti maysa a kaadu a naiyebkas ti tunggal maysa a paset a bilang iti sustansia)
Mabalin a mainayon a ti atomiko a kadagsen ket kadawyan a saan nga agpayso nga "atomiko", a daytoy ket saan a maipada iti tagikua iti aniaman anga agmaymaysa nga atomo. Ti kapadpada a pagsuppiatan ket mabalin pay para iti saan a mayat a panagusar iti "minaig nga atomiko a masa".
Panagikeddeng ti atomiko a kadagsen[urnosen | urnosen ti taudan]
Dagiti moderno nga atomiko a kadagsen ket nakarkulo manipud kadagiti narukod a kuenta dagiti atomiko a masa (para iti tunggal maysa a nuklide) ken isotopiko a nangbukel. Dagiti napudno unay nga atomiko a kadagsen ket magun-od[9][10] para kadagiti gangani amain a saan a radioaktibo a nuklide, ngem dagiti isotopiko a nagbuklan ket narigrigat dagitoy a marukod iti nagato a kapudno ken suheto dagitoy ti giddiatan dagiti pagtuladan.[11][12] Para iti daytoy a rason, dagiti atomiko a kadagsen dagiti duapulo ket dua a mononuklidik nga elemento ket naipangpangruna a naamammoanare a dagitoy ket napudno unay – ti maysa a di-agpayso iti maysa a paset laeng iti 38 a riwriw iti kaso iti pluor, ti maysa akinapudo a nangatngato ngem ti agdama a kuenta para iti Avogadro a panagtultuloy (maysa a paset iti 20 a riwriw).
Ti panagkarkulo ket naipakita para iti silikon, a ti atomiko a kadagsenna ket naipangpangruna nga importante iti metrolohia. Ti Silikon ket adda iti katutubo a kas maysa nga laok dagiti tallo nga isotopo: 28Si, 29Si and 30Si. Dagiti atomiko a masa dagitoy a nuklide ket naamammoan nga adda ti kinapudo iti maysa a paset iti 14 a bilion para iti 28Si ken agarup a maysa a paset a bilion para kadagiti dadduma. Nupay kasta ti sakop iti masna a kaadu para kadagiti isotopo ket kasla ti pagalagadan a kaadu ket maited laeng iti agarup a ±0.001% (kitaen ti tabla). Ti panagkarkulo ket
- Ar(Si) = (27.97693 × 0.922297) + (28.97649 × 0.046832) + (29.97377 × 0.030872) = 28.0854
Ti estimado iti di-agpayso ket komplikado,[13] a naipangpangruna a kas ti pagtuladan a panakaiwarwaras ket saan a nasken a simetriko: ti IUPAC a pagalagadan ti atomiko a kadagsen ket naadaw a naisao iti naestimado a simetriko a di-agpayso,[14] ken ti kuenta ti silikon ket 28.0855(3). Ti minaig a pagalagadan iti daytoy a kuenta ket 1×10–5 wenno 10 ppm.
Periodiko a lamisaan babaen ti atomiko a kadagsen[urnosen ti taudan]
Dagiti nagibasaran[urnosen | urnosen ti taudan]
- ^ a b Internasional a Kappon iti Puro ken Naipakat a Kimika (1980). "Dagiti Atomiko a Kadagsen dagiti Elemento 1979" (PDF). Puro ken Naipakat a Kimika. 52 (10): 2349–84. doi:10.1351/pac198052102349.
- ^ Internasional a Kappon iti Puro ken Naipakat a Kimika (1993). Dagiti kaadu, Paset ken Simbolo iti Maipapan ti bagi a Kimika, maika-2 nga edision, Oxford: Blackwell Siensia. ISBN 0-632-03583-8. p. 41. Elektroniko a bersion.
- ^ Ti kinaudi nga edision daytoy ket ti Internasional a Kappon iti Puro ken Naipakat a Kimika (2006). "Dagiti Atomiko a Kadagsen dagiti Elemento 2005" (PDF). Internasional a Kappon iti Puro ken Naipakat a Kimika. 78 (11): 2051–66. doi:10.1351/pac200678112051.
- ^ Ti napabaro a listaan dagiti pagalagadan nga atomiko a kadagsen ket nanamnama a maipablaak idi 2008. Ti IUPAC(Internasional a Kappon iti Puro ken Naipakat a Kimika) a Komision dagiti Isotopiko a Kaadu ken dagiti Atomiko a Kadagsen ket nangirangarang idi Agosto 2007 a dagiti pagalagadan nga atomiko a kadagsen dagiti sumaganad nga elemento ket mabaliwan to (dagiti baro a bilang ket naadaw a naisao ditoy): lutesio 174.9668(1); molibdeno 95.96(2); nikel 58.6934(4); iterbio 173.054(5); sink 65.38(2). Ti maitalek a kuenta para iti isotopo a bilang ti gatad iti 40Ar/36Ar (a naserbi daytoy a kas maysa a panagtengngel a panagrukod iti argon–argon a panagpetsa) ket nabaliwan pay idi manipud ti 296.03(53) aginggana ti 298.56(31).
- ^ a b c de Bièvre, P.; Peiser, H. S. (1992). "'Atomiko a Kadagsen'—Ti Nagan, Ti Pakasaritaanna, Panagilawlawagan, ken dagiti Paset" (PDF). Puro ken Naipakat a Kimika. 64 (10): 1535–43. doi:10.1351/pac199264101535.
- ^ Greenwood, Norman N.; Earnshaw, A. (1984). Kimika dagiti Elemento. Oxford: Pergamon. pp. 21, 160. ISBN 0-08-022057-6.
- ^ Internasional a Kappon iti Puro ken Naipakat a Kimika (2003). "Dagiti Atomiko a Kadagsen dagiti Elemento Repaso 2000" (PDF). Puro ken Naipakat a Kimika. 75 (6): 683–800. doi:10.1351/pac200375060683.
- ^ Dalton, John (1808). Baro a Sistema ti Kimiko a Pilosopia. Manchester.
- ^ Nailian nga Instituto dagiti Pagalagadan ken Teknolohia. dagiti Atomiko a Kadagsen ken Isotopiko a Nagbuklan para kadagiti Amin nga Elemento.
- ^ a b Wapstra, A.H.; Audi, G.; Thibault, C. (2003), Ti AME2003 Atomiko a Masa nga Ebaluasion (Online nga ed.), Nailian a Nuklear a Sentro ti Datos. Naibatay iti:
- Wapstra, A.H.; Audi, G.; Thibault, C. (2003), "Ti AME2003 atomiko a masa nga ebaluasion (I)", Nuklear a Pisika A, 729: 129–336, Bibcode:2003NuPhA.729..129W, doi:10.1016/j.nuclphysa.2003.11.002
- Audi, G.; Wapstra, A.H.; Thibault, C. (2003), "Ti AME2003 atomiko a masa nga ebaluasion (II)", Nuklear a Pisika A, 729: 337–676, Bibcode:2003NuPhA.729..337A, doi:10.1016/j.nuclphysa.2003.11.003
- ^ a b Rosman, K. J. R.; Taylor, P. D. P. (1998), "Isotopiko a Panagbuklan dagiti Elemento 1997" (PDF), Puro ken Naipakat a Kimika, 70 (1): 217–35, doi:10.1351/pac199870010217
- ^ Coplen, T. B.; et al. (2002), "Isotopiko a Kaadu a a Panagdumaduma dagiti Napili nga Elemento" (PDF), Puro ken Naipakat a Kimika, 74 (10): 1987–2017, doi:10.1351/pac200274101987
- ^ Meija, Juris; Mester, Zoltán (2008). "Di-agpayso a propagasion iti nagbanagan ti panagrukod ti atomiko a kadagsen". Metrolohia. 45: 53–62. doi:10.1088/0026-1394/45/1/008.
- ^ Holden, Norman E. (2004). "Dagiti Atomiko a Kadagsen ken ti Internasionala Komite—Ti mayasa a Naipakasaritaan a Panagrepaso". Kimika Internadional. 26 (1): 4–7.


text:
VIGAN CITY – Kinuna ni Gov. Ryan Singson a mangisayangkat ti gobierno probinsial kadagiti job fairs tapno matulongan dagiti awan pagsapulanna a maaddaan iti panggedan.
Kinuna ti gobernador a panggepna ti mangipasdek iti base station iti provincial capitol tapno ditoy ti pag-log-onan dagiti agbirbirok iti trabaho kadagiti kumpania nga agsapsapul kadagiti aplikante.
On-going daytoyen a gannuat, segun iti gobernador.
Kinuna pay ni Singson a saan laeng koma a tinawen laeng dagiti maisayangkat a job fairs no di ket iyad-adu dagiti aldaw wenno binulan pay ketdi ti pannakaangayda tapno ad-adu ti matulongan nga agbirbirok iti trabaho.
Itay nabiit, nangipaay ti gobernador kadagiti medalia para kadagiti estudiante a topnotchers kadagiti klaseda.#


text:
“Ne, aglua gayam ti napudno a soldado ti pagilian,” nakunak a pangdisimular iti madrama a pagteng. Ti laeng instructress ti timmaliaw kaniak idinto ta nairayo ti sibubukel a klase iti madrama a panangisalaysay ti padami nga estudiante iti kabibiagna kas kameng (idi) ti Philippine Marines, kadagiti kapadasanna kadagiti “battlefield” sadiay Mindanao babaen iti power point presentation.
Saggaysa ti mangited iti presentation kas rekuititos iti asignatura nga Office Automation iti kurso nga Information Technology, kas pagibasaran no adda met laeng nasursuro ti tunggal estudiante iti naglabas a semester.
Saanko nga asignatura daytoy. Iti bangir a siled ti yanko iti isu met laeng a subject ken iti sabali a mannursuro. Sarming (sliding) ti nagbaetan ti dua a siled ket adda ridawna. Immallatiwak a nakipagdengngeg ta nalpasen a nakapagreportak iti klasek. Madama pay laeng nga agar-aramid dagiti kaklaseak iti ipresentarda. Napalabsak itayen ti website ti TAWID. Ken maysa, interesadoak iti kuna ti instructress(da) (under-nak met iti sabali pay a subject, ti Fundamentals of Computer), nga agreport dagiti tallo a panglakayen iti klasena, dua a vocational teacher ken maysa a sigud a corporal ti Philippine Marines. Idi immallatiw ti instructorko iti bangir a siled (ta awan met ngata ti maaramidanna) simmurotakon kenkuana tapno makidengngegak.
“No dadduma, saanko a maawatan ti biag,” kinuna ti corporal a sipapasnek. Makita iti presentasionna ti maysa nga ubing a nakapannimid ken nakamasngaad. “Apay a kasapulan nga adda maiparakupok a dara iti pananggun-od iti makunkuna a kappia? Apay a nasken nga agpipinnatay dagiti Filipino tapno laeng adda makunkuna a talinaay ken kappia ti pagilian? Makuna kadi nga addaanen iti kappia ken talinaay kalpasan ti adun a pammapatay ken pannakadadael ti sanikua? Kaniak a biang, saanto a naan-anay ti kappia a nasibugan iti lua ken dara.”
Napangangaak pay a nakangeg kadayta a balikas ti kameng ti armada. Iti impresionko, nagtaud iti barukongna dagiti balikasna
“Narigat ti biagmi a soldado. Lalo iti battlefield. Nasken nga umunaka a pumatay no dimo kayat nga unaandaka a patayen. Ti pumatay ditoy ti makunkuna a kakaisuna a salakan. Kasla ketdin ti pumatay ditoy ti kapapatgan iti amin. Pumatay, awanen ti sabali pay.
“Mataytayo amin. Saan a masasaan dayta. Ngem apay ngarud a nasken a pumataytayo nga umuna satayto met matay? Wenno apay nga adda panagpipinnataytayo no agpapadanto met laeng a matay ti tao? Wenno apay nga agpipinnataytayo no mabalin met nga aggagayyemtayo? Saan kadi a nasaysayaat ti panaggagayyem ngem ti panagpipinnatay? Daytoy ti makapatay a saludsod nga in-inut a mangpatpatay kaniak ita!”
Naliday dagiti mata ti corporal. Agar-arimasada. Kas iti nakunana itay, baro pay iti edadna a tallopulo ket walo.
Intuloy ti corporal ti salaysayna: “Malagipko, agtallo a bulanmi iti blockade sadiay Basilan. Bassit laeng ti bilangmi. Naggiankami sadiay a lugar, bassit ti rasionmi. Awan ti tulong. Ngem imbes a dakami ti agsada kadagiti mangliklik wenno agatras a kalaban, dakami ketdin ti nasadaan. Awan ti sabali a pagpiliak, nasken a pumatayak tapno agbiagak. Ngem nabilbileg dagiti kalaban. Addaanda iti nabibileg nga armas. Ad-adu ti balada ngem kadakami. Idi naibusankamin iti bala ken awanen ti sabali pay a pagpilian, inalistuak iti naginpapatay: diay natay a kaduak, imbaklayko tapno pandagannak a nakapakleb. Uppatkami a nangaramid iti kastoy, ket uppatkami laeng a nakalasat iti nasurok a tallopulo a Marines.”
(Adda tuloyna)


text:
Nigeria
Nagsasabtan: 8°N 10°E / 8°N 10°E
Ti Nigeria i/naɪˈdʒɪəriə/, ket opisial a ti Pederal Republika ti Nigeria, ket maysa a pederal a batay-linteg a republika a buklen dagiti 36 nga estado ken dagiti Pederal Kapitolio a Teritorio, Abuja. Ti pagilian ket mabirukan idiay Laud nga Aprika ken makibinningay kadagiti daga a pagbeddengan iti Republika iti Benin iti laud, ti Chad ken Kameron iti daya, ken Niger iti amianan. Ti aplayana itiabagatn ket naisanglad iti Golpo iti Guinea idiay Taaw Atlantiko. Dagiti tallo a kadakkelan ken kaaduan ti impluensia nga etniko a grupo idiay Nigeria ket dagiti Hausa, Igbo ken Yoruba.
Ti Nigeria ket gangani nga agpadpada a nagudua a nagbaetan dagiti Muslim idiay Amianan ken dagiti Kristiano idiay Abagatan; adda bassit kadagiti minoridad nga agsansanay iti tradisonal a relihion. Manipud idi 2002 adda dagiti adu a sinnuppiatan, a naisangsangayan idiay Amianan a paset ti pagilian, a nagbaetan dagiti puersa ti gobierno ken dagiti Islamista a Boko Haram, dagiti militante a jihadista a nagsuksukiso a mangipatakder ti sharia a linteg.
Dagiti tattao ti Nigeria ket addaan da ti nawatiwat a pakasaritaan. Dagiti arkeolohiko nga ebidensia ket mangipakpakita a dagiti panagtaeng ti tao iti dayta a lugar ket mabalin a mapetsaan manipud idi 9000 BCE.[5] Ti lugar iti lawlaw ti Benue ken Karayan Krus ket naipanpanunotan nga isu ti kasisigud a nagtaengan dagiti Bantu migrante a nagwarwaras iti kaaduan aballasiw ti tengngal ken akin-abagatan nga Aprika kadagiti allon a nagbaetan ti Umuna a milenio BC ken ti maikadua a milenio. Ti nagan a Nigeria ket naala idi manipud ti Karayan Niger a nagayayos ti daytoy a pagilian. Dagiti Britaniko ketkinoloniaanda ti Nigeria idi kaladawan ti maika-19 a siglo ken kasapaan ti maika-20 a siglo, a nagipatakderda kadagiti administratibo a estruktura ken linteg bayat a binigbigbiganda dagiti tinawtawid a daulo. Ti Nigeria nawayaan idi 1960. Kadagiti napalabas a tawen kalpasan daytoy, nakasanay daytoy ti maysa a sibil a gubat idi pinads ti Biafra a nangipatakder ti panagwaywayas. Dagiti militar a gobierno iti panawen dagiti didigra ket nagisinnublat kadagiti kadagiti demokratiko a nabutosan a gobierno.
Ti Nigeria ket isu ti kaaduan ti populasion a pagilian idiay Aprika, ti maikapito a kaaduan ti populasion iti lubong, ken ti kaaduan ti populasion iti lubong a dagiti kaaduan ti populasionna ket nangisit.[6] Dagiti reserbana ti lana ket nakaiyeg ti adu a kuarta a napastrek ti daytoy a pagilian. Daytoy ket nailista kadagiti "Sumaruno a Sangapulo ket Maysa" nga ekonomia, ken daytoy ket kameng ti Mankomunidad dagiti Pagilian.
Pakasaritaan[urnosen | urnosen ti taudan]
Nasapa a pakasaritaan[urnosen | urnosen ti taudan]
Ti tattao a Nok iti tengnga a Nigeria ket nakapataudda kadagiti kasapaan a terakota nga eskultura a nabirbirukan ti daytoy a pagilians.[7] Idiay akin-amianan a paset ti pagilian , dagiti Kano ken Katsina ket addaanda tinairehistro a pakasaritaan a napetsaan ti agarup idi 999 AD. Dagiti Hausa a pagarian ken ti Kanem-Bornu nga Imperio ket rimmang-ayda a aks dagiti komersio a lugar a nagbaetan ti Amianan ken Laud nga Aprika.
Ken idiay pay Amianan, idi rugi ti maika-19 a siglo babaen ti Usman dan Fodio, dagiti Fulani ket nangiyunada ti naisentro a Fulani nga Imperio, a nagtultuloy aginggana idi 1903 nga idi dagiti Fulani a populasion ken dagdaga ket nabingbingay kadagiti nadumaduma a kolonia ti Europa. Idi baetan ti 1750 ken 1900, maysa agingana ti dua a pagkatlo iti populasion dagiti Fulani a jihad nga estado ket binulan dagiti tagabu.[8]
Dagiti Yoruba a pagarian iti Ife ken Oyo idiay abagan a laud ti Nigeria ket nagabalinda a nadayeg idi maika-12[9][10] ken maika-14[11] a sigsiglo. Ti Yorubaa mitolohia ket mangibagbaga a ti Ile-Ife ket isu ti nagtaudan ti kaputotan ti tao ken dayoty ket inunaanna amin a sabali a sibilisasion. Ti kadaanan a pakakitaan ti panagtaeng ti tao ket mapetsaan idi maika-9 a siglo.[9] Ti Ifẹ ket nakapataud kadagiti terakota ken gambang a pigura, ken ti Ọyọ ket naigay-at idi manipud idiay limaud a Nigeria aginggana idiay Togo. Ti Pagarian iti Benin ket mabairukan idiay abagatn a laud a Nigeria. Ti kabilegan ti Benin ket nagpaut ti nagbaetan ti maika-15 ken maika-19 a siglo. Dagiti panagturturayda ket nakaabot ti kaadayo idiay siudad ti Eko (maysa a Edo a nagan a nabaliwan idi iti Lagos babaen dagiti Portuges) ken dagiti simmakbay.[12]
Ti Pagarian iti Nri dagiti tatto a Igbo ket nangrugi idi maika-10 a siglo ken nagtultuloy aginggana idi nakapukaw ti panagwayana kadagiti Britaniko idi 1911. Isu dayto ti naamammoan a kadaanan a pagarian idiay Nigeria.[13][14] Dagiti Nri ket tinurayan idi babaen dagiti Eze Nri, ken ti siudad ti Nri ket naipanunotan nga isu ti punsdasion ti Igbo a kultura. Ti Nri ken Aguleri, nga isu idiay ti Igbo a nagtaudan ti mito ti pannakapartuat, ket aad idiay teritorio iti Umeuri a sangkaputotan; makatugotda kadagiti lianiada kadagiti pariarka a ari a pigura ti Eri.[15] Dagiti kadaana a pirgis ti gamabang a naaramid ti napukaw nga allid a pamay-an idiay Laud nga Aprika ket naggapu idiay Igbo Ukwu, ti maysa a siudad ti Nri nga inpluensia.[13]
Dagiti tattao ket nagkomersioda kadagiti dagdaga kadagitikomersiante manipud idiay Amianan nga Aprika kadagiti napalabas a sigsiglo. Idi maiak-16 a siglo, dagiti Espaniol ken Portuges nga eksplorador ket isuda ti immuna a nangrugi a nagkomersio idiay Nigeria, idiay puerto a ninagananda ti Lagos ken idiay Calabar. Dgaiti Europeano ket nagkomersioda kadagiti kasapulan dgaiti tattao iti aplaya. Nakitinnulagda pay idi para iti paset iti adda idin nga Aprikano a komersio ti tagabu.
Dagiti nagibasaran[urnosen | urnosen ti taudan]
- ^ "Dagiti pagsasao iti Nigeria". Ethnologue. Naala idi 12 Septiembre 2010.
- ^ a b c d "Nigeria". Internasional a Pundo ti Panguartaan. Naala idi 20 Abril 2012.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ McIntosh, Susan Keech, Dagiti agdama a panakaiturong ti sakbay a pakasaritaan iti laud nga Aprika. Palo Alto, California: Annual Reviews Inc., 1981. 215–258 p.: ill.
- ^ Bilioteka iti Kongreso – Dibision ti Pederal a Panagsukisok (Hulio 2008). "Bariweswes ti Pagilian: Nigeria" (PDF): 9. Naala idi 28 Disiembre 2011.
- ^ Kleiner, Fred S.; Christin J. Mamiya (2009). Dagiti Arte ti Npalabas a Panawen ni Gardner: Dagiti Saan a Lumaud a Panakasirmata (13, revised nga ed.). Cengage Learning. p. 194. ISBN 0-495-57367-1.
- ^ "Panagtagabu – Naipakasaritaan a panagsukisok – Dagiti tagabu a kagimongan". Encyclopædia Britannica aPagsurotan dagitiNangisit a Pakasaritaan. Encyclopædia Britannica. 2011. Naala idi 28 Mayo 2011.
- ^ a b Falola, Toyin; Heaton, Matthew M. (2008). Ti Pakasaritaan iti Nigeria. Unibersidad ti Cambridge University a Pagmalditan. p. 23. ISBN 0-521-68157-X.
- ^ Laitin, David D. (1986). Panagsakop ken Kultura: dagiti politika ken relihioso a panagbalbaliw dagiti Yoruba. Unibersidad iti Chicago a Pagmalditan. p. 111. ISBN 0-226-46790-2.
- ^ MacDonald, Fiona; Paren, Elizabeth; Shillington, Kevin; Stacey, Gillian; Steele, Philip (2000). Tattao iti Aprika, Tomo1. Marshall Cavendish. p. 385. ISBN 0-7614-7158-8.
- ^ Metz, Helen Chapin (1991). "Nigeria: Ti Pagilian nga Inadadal – Ti Tagabu a Komersioe". Bibliotek aiti Kongreso a Panagdadal. Naala idi 28 Mayo 2011.
- ^ a b Juang, Richard M. (2008). ti Aprika ken ti Kaamerikaan: dagiti kultura, dagiti politika, ken pakasaritaan : ti adu a disiplina nga ensiklopedia, Tomo 2. ABC-CLIO. p. 597. ISBN 1-85109-441-5.
- ^ Hrbek, Ivan (1992). Ti Aprika manipud ti maikapito aginggan ti maikasangapulo ket maysa a siglo. James Currey Publishers. p. 254. ISBN 0-85255-093-6.
- ^ Uzukwu, E. Elochukwu (1997). Panagraen a kas Pagsasao ti Bagi. Liturgical Press. p. 93. ISBN 0-8146-6151-3.
Dagiti silpo ti ruar[urnosen | urnosen ti taudan]
Midia a mainaig iti Nigeria iti Wikimedia Commons
- Nigeria
- Dagiti pagilian idiay Aprika
- Dagiti estado a kameng ti Kappon ti Aprika
- Dagiti pagilian a nagbeddengan ti Taaw Atlantiko
- Dagiti pagilian ken teritorio nga agsasao ti Ingles
- Dagiti pederal a republika
- Dagiti dati a kolonia ti Britaniko
- G15 a pagpagilian
- Dagiti estado a kameng ti Mankomunidad ti Pagpagilian
- Dagiti estado a kameng ti GPAP
- Dagiti estado a kameng ti Organisasion ti Islamiko a Pagtitinnulongan
- Dagiti estado ken teritorio a nabangon idi 1960
- Dagiti estado a kameng ti Nagkaykaysa a Pagpagilian


text:
Ti pannakirupak iti maiparparit a droga ti kapepeggadan iti amin a dangadang iti gimong. Adu dagiti kalabanmo ngem dimo maibuksilan ti kinaasinoda. Kapepeggadan pay a suraten ken sukisoken ta kayariganna ti panangiyaddang ti maysa a saka iti tanem. Ngamin, saan a masinuo dagiti ima ti linteg ti kinaasino ti makin-anniniwan nupay ammo lattan a nasaknap daytoy gapu met laeng kadagiti matiltiliw a naglabsing. Narigat a mapungtil ti sanga, mapaliiw ketdi nga ad-adda a rumangpaya.
Mapaspasamak daytoy gapu iti nalabes la unay a panagkunniber. Adu dagiti rinuker iti gimong, kas dagiti naisungsong iti bisyo nga umili, dagiti birkog a pannakabagi ti linteg, dagiti buklis a maimpluensia a tattao, karamanen dagiti itta nga adda iti gobierno.
Ita a tiempo ti eleksion, madlaw unay dagiti addaan iti kapet iti nasao a gimong gapu iti nalaus unay nga inda panaggasto iti panagkampaniada. Ad-adun ti nagastoda ngem ti kitaenda a sueldo bayat ti panagtakemda. Posible ti alegasion nga adda pannakairamanda iti direkta ken indirekta iti droga iti daytoy panagpayagpagda bayat ti kampania. Ta saan a siwawaya nga agtignay dagiti gamat itoy no awan ti maimpluwensia a tao wenno protektor ti nasao a mangidadanes iti gimong nangruna kadagiti agtutubo.
Kumbinsido ti National Bureau of Investigation (NBI) nga agliklikos a pumaypayagpag iti pagilian ti narco-politics ngem narigat nga itudo no asino dagiti politiko a karaman daytoy a nalimed nga operasion ta saan a bastabasta maitudo lattan no asino dagiti umaw-awat iti drug money wenno protektor. Ngem ammoda nga adda dagitoy, agsipud ti kaadda dagiti matiltiliw a drug personalities.
Sumagmamanon dagiti politiko ti naaresto mainaig iti droga kas iti bise mayor iti probinsia ti Quezon ken maysa a konsilor iti Metro Manila. Ngem babatting laeng nga ikan dagitoy. Kadagiti bigtime syndicate, pinagbalinda laeng a transit point ti pagilian – maiserrek wenno mapartuat ti droga ditoy, santo met la maiwaras kadagiti pagilian a paggunggunayan dagiti gamatda.
Maysa pay a rason ti idudur-as daytoy maiparit nga industria ti panagraira dagiti shabu tiangge kadagiti siudad. Agdadata, saanen a maiduldulin wenno mailimlimed ti panaglakuan kadagitoy a narco community. Nupay adun dagiti dinadael dagiti pannakabagi ti linteg, adu pay dagiti saan a magargaraw ken dagiti maipasngay a sabali pay nga umok.
Ti rigatna, kas transit point, pasaray maaramat payen dagiti OFW a kas drug mules. Sabali pay a modus operandi ti pannakiasawa ti ganggannaet iti Pilipina a pangabbongda iti kinaasinoda, kas ken ni Ghulam Sheik a natiliw iti Baguio. Iti Benguet, Tuguegarao, La Union, Dagupan, Abra, Cagayan ken dadduma pay a lugar ti pagrairaan ti gamat ti grupo ni Sheik.
Napeggad ti narco-politics agsipud ta iti droga ti pagtaudan ti gastuen dagiti politiko. No di mapugipog, agpeggad a maitulad ti Pilipinas kadagiti nasion a yan ti drug cartel a kas iti Columbia iti South America, Afganistan, ti Golden Triangle iti Indochina (Myanmar, Laos, Vietnam ken Thailand); ti Golden Crescent a buklen ti Afghanistan, Iran, ken Pakistan ken dadduma pay a nasion a gagangay laengen pakapartuatan dagiti makailuod a droga.
Nasken la unay ti panagsiput, panagridam ken panagpaliiw kadagiti mapaspasamak iti komunidad. Kangrunaanna, napingpinget koma ti kampania ti gobierno ken ti kapolisan tapno mawara daytoy a mangiluod iti masakbayan saan laeng dagiti agnaed no di pay ti masakbayan ti pagilian. (JMAJr.)


text:
VIGAN CITY – Sabali manen a motorsiklo ti natakaw ditoy siudad idi Nobiembre 8.
Nagpulong ni Rowena Romena y Juanillo, 26, awanan asawa ken residente iti Barangay San Sebastian, San Vicente, Ilocos Sur a natakaw ti motorsiklona a Mio Soul, maris nangisit ken dapo nga imparkingna iti Quirino Boulevard, Barangay Tamag ditoy siudad idi agarup alas 8:00 ti bigat ti Nobiembre 8 sa napan iti imatmatonanna a computer shop.
Segun ken ni Romena, naduktalanna laengen nga awan ti motorsiklona idi agarup alas 6:30 ti malem ti nadakamat a petsa.
Sinapul ni Romena ti motorsiklona ket idi dina nasarakan, inreportnan iti polis.
Nagsawar dagiti polis ngem saanda a nabirokan ti motorsiklo.#


text:
Bandar Seri Begawan
Ti Bandar Seri Begawan BA(H)ND-ə sə-REE bə-GOW-ən (Jawi: بندر سري بڬاوان ; Malayo: [ˌbanda səˌri bəˈɡawan]) dati nga ammo akas ti Brunei Town, ket ti kapitolio ken kadakkelan a siudad ti Sultanato ti Brunei. Ti Bandar Seri Begawan ket addaan iti nakarkulo a populasion iti 20,000,[1] ken mairaman ti sibubukel a Distrito ti Brunei-Muara, ti lugar ti metro ket addaan iti nakarkulo a populasion iti 279,924.[2]
Etimolohia[urnosen | urnosen ti taudan]
Ti kasisigud a nagan idi para iti siudad ket "Bandar Brunei" wenno "Brunei Town" iti Ingles. Idi 1967, ni Sultan Omar Ali Saifuddien III ket nagikkat tapno maiparabor iti kalakayan nga anakna a lalaki, ni Hassanal Bolkiah ken nangala iti titulo iti "Seri Begawan".[3] Ni Bolkiah ket inaramid idin a kas ministro ti depensa ken idi 5 Oktubre 1970, ninagananna ti siudad a kas pammadayaw iti natayen nga amana.[3][4][5][6] Ti balikas a "Begawan" ket inus-usar pay idi para kadagiti monarko ti Brunei a nagikkat, ti balikas ket kasisigud a nagtaud manipud iti Sanskrito a balikas para iti "dios": भगवान bhagavān. Malaksid iti dayta, ti Seri Begawan ket ammo pay idi a kas ti "nasantuan" iti Sanskrito.[4] Ti Seri ket nagtaud manipud iti pammadayaw a balikas ti Sanskrito iti Sri, ken ti Bandar ket nagtaud manipud iti Persiano babaen ti dagiti pagsasao ti India ken kasisigud a ti kaibuksilanna ket "pagsangladan" wenno "puerto" wenno "pagsammakedan".[4][6] Iti Malayo, ti bandar ket ammo pay a kas "ili" wenno ti "siudad".
Dagiti nagibasaran[urnosen | urnosen ti taudan]
- ^ "Brunei Darussalam Statistical Yearbook (Brunei Darussalam – An Introduction)" (PDF). Department of Statistics, Brunei. Department of Economic Planning and Development, Prime Minister's Office. 2011. pp. 28/2 and 39/9. Naiyarkibo (PDF) manipud iti kasisigud idi 4 Mayo 2015. Naala idi 4 Mayo 2015.
- ^ "Population and Housing Census Report (Demographic Characteristics)" (PDF). Department of Economic Planning and Development. 2011. pp. 4/10. Naiyarkibo (PDF) manipud iti kasisigud idi 4 Mayo 2015. Naala idi 4 Mayo 2015.
- ^ a b Oxford Business Group (2009). The Report: Brunei Darussalam 2009. Oxford Business Group. pp. 215–. ISBN 978-1-907065-09-5.
- ^ a b c Marshall Cavendish Corporation (2007). World and Its Peoples: Malaysia, Philippines, Singapore, and Brunei. Marshall Cavendish. pp. 1206–. ISBN 978-0-7614-7642-9.
- ^ Trudy Ring; Noelle Watson; Paul Schellinger (12 Nobiembre 2012). Asia and Oceania: International Dictionary of Historic Places. Routledge. pp. 161–. ISBN 978-1-136-63979-1.
- ^ a b Shirleen Cambridge (5 Oktubre 2014). Ultimate Handbook Guide to Bandar Seri Begawan : (Brunei) Travel Guide. MicJames. pp. 8–. GGKEY:16PGAE1LKCQ.
Dagiti silpo ti ruar[urnosen | urnosen ti taudan]
Midia a mainaig iti Bandar Seri Begawan iti Wikimedia Commons
Pakaammo ti panagbiahe idiay Bandar Seri Begawan manipud iti Wikivoyage (iti Ingles)


text:
Wednesday, October 11, 2017
2017 LAUNCHING PROGRAM TI SCOUTING MONTH, NAILUNSAD DITOY COMPLEX
Cabugao, Ilocos Sur – Nailunsad ti 2017 Scouting Month Launching Program iti Cabugao DepED District iti Cabugao Cultural and Sports Complex, Brgy. Rizal, Cabugao, Ilocos Sur idi Oktubre 8, 2017 a nagpartisiparan dagiti opisiales ti Boy Scouts ken kameng ti Kiddie Scout, Cub Scout ken Boy Scout ken inimatangan dagiti nagannak, mangisursuro ken Opisiales ti PTA.
Immuna a naangay ti BSP Holy Mass iti St. Mark the Evangelist Parish Church sa naaramid ti Parada ken naisaruno ti programa iti Complex.
Iti Opening Program, napusgan dagiti Scouts a nangaramid ti Opening Prayer; Pambansang Awit; Re-dedication of Scout Oath and Law; Pangako ng Kab Scout; Batas ng Kab Scout ken ti Kab Scout Slogan.
Naibalikas pay ti BSP Mission and Vision.
Naiballaet iti Yell and Song Presentation a parte dagiti 4 a DepED Zones.
Iti Closing Remarks, naibinsa ti pateg dagiti responsibilidad ti Scout a nga agtultuloy koma ti pannakigamuloda kadagiti pakaseknan ti pannakasalaknib ti environment ket naigunamgunam nga ag-100% koma ti attendance ti amin nga scouts iti sumaruno nga aktibidadda ditoy distrito.
Naaramid pay ti Scout Benediction. # (Web In-Action)
Posted by Bayan ng Cabugao, Ilocos Sur at 11:03 AM
Subscribe to: Post Comments (Atom)


text:
Rehion ti San'in
Ti Rehion ti San'in (山陰地方 San'in Chihō) ket maysa a lugar idiay abagatan a laud iti Honshū, ti kangrunaan nga isla iti Hapon. Buklenna daytoy iti akin-amianan a paset iti rehion ti Chūgoku, a sumago daytoy iti Baybay ti Hapon.[1]
Dagiti linaon
Panakaala ti nagan[urnosen | urnosen ti taudan]
Ti nagan a San'in iti Pagsasao a Hapon ket buklen dagiti dua a kanji a karakter. Ti umuna, 山, "bantay", ken ti maikadua, 陰 ket mangitudo ti "yin" iti yin ken yang. Ti kayatna a sawen daytoy a nagan ket ti akin-amianan, ti nalinong a bakrang ti banbantay a maigiddiat ti yang "akin-abagatan, naiinit" rehion ti San'yō iti abagatan.
Pakasaritaan[urnosen | urnosen ti taudan]
Umuna a pakasaritaan[urnosen | urnosen ti taudan]
Ti rehion ti San'in ket addaan dagiti adu a natidtidda a Paleolitiko ken Jōmon a panawen (14,000 – 300 BC), ngem dagti natidtidda ti Yayoi a panawen (300 BC – 250 AD) ket isu dagitoy ti kadakkelan idiay Hapon. Dagiti Mukibanda Yayoi tidtidda idiay baba ti baba ti banbantay iti Bantay Daisen[2] kadagiti siudad iti Daisen kenYonago, Prepektura ti Tottori ket isu dagitoy ti kadakkelan iti Hapon.[3] Daytoy a lugar ket bassit pay laeng a nakali, ngem daytoy ket agipakpakita a ti San'in ket maysa idi a rehional a sentro iti kabilegan iti dayta a panawen. Ti mitolohia iti Shinto a relihion ket kaaduan a naibatay iti lugar ti Izumo iti dayta a rehion,[4] ken ti Izumo-taisha, wenno Izumo a Nalatak nga Altar idiay Izumo, Prepektura ti Shimane, ket maysa kadagiti taga-ugma ken kangrunaan a Shinto nga altar idiay Hapon.[5] Ti akindaya a paset ti Prepektura ti Shimane ket addaan pay ti kultural ken ekonomia a pannakaikapet iti kangrunaan a daga ti Asia manipud kadagiti nasapa a panawen.[4]
San'indō[urnosen | urnosen ti taudan]
Ti rehion ti San'in maipada iti San'indō (山陰道), maysa kadagiti gokishichidō, wenno lima a probinsia ken pito a lawlaw a naibangon idi Asuka a Panawen (538 – 710) babaen ti linteg a sistema ti Ritsuryo.[6] Ti San'indō ket mangitudo ti agmaymaysa a taga-ugma a heograpiko a rehion, ngem daytoy ket maysa pay a kangrunaan a kalsada iti daytoy a rehion a mangikapet ti kapitolio ti Kyoto.[7] Ti San'in buklenna ti sakbay ti Meiji a probinsia a luglugar ti Tamba, Tango, Tajima, Inaba, Hōki, Izumo, Iwami ken Oki.[8][9]
San'indō a dalan[urnosen | urnosen ti taudan]
Nupay ti San'indō a dalan ket inusar para kadagiti lohistiko ti milisia kadagiti sabsabali a suppiatan kalpasan ti Asuka a panawen, kangrunaan daytoy a nagserbi a kas maysa a dalan para kadagiti mapan ken umay a panagiluganan dagiti naimbagan iti daytoy a rehion. Daytoy a pagdalaanan ket naabutna ti kangatuan a kangrunaanna iti [Edo a panawen]] (1603 – 1867) nga idi ti Tokugawa shogunato ket nagporma kadagiti dalanna ken dagiti shukuba a puesto nga estasion. Ti daimyō a rehional nga agturturay ket nagusar ti San'indō para kadagiti sankin kotai a nasken a panagbanniaga idiay Edo.
Moderno a panagusar[urnosen | urnosen ti taudan]
Ti rehion ti San'in ket awan ti administratibona a turay. Iti moderno a Hapon a panagusar, sapasap a mangitudo daytoy kadagiti prepektura iti Shimane, Tottori ken ti akin-amianan a lugar iti Yamaguchi.[6] Ti akin-amianan a luglugar ti prepektura iti Hyōgo ken Kyōto ket sagpaminsan a mairaman pay iti rehion.[10] Ti Hapon a Dalan 9, ti San'in a Napardas a pagdalanan, ken ti JR a Laud a San'in a Kangrunaan a Linia ket surotenna ti naipakasaritaan a dalan iti San'indō, ken dagiti tidda iti shukuba, adu kadagitoy ti nasayaat a napriserba, a nabati iti dayto a rehion.
Heograpia[urnosen | urnosen ti taudan]
Ti rehion ti San'in ket addan ti atiddog a pantar iti igid ti Baybay Hapon a gumay-at iti nga agpaabagatan ti Chūgoku a Banbantay iti igid ti kaatiddog iti daytoy a rehion. Daytoy a lugar ket kaaduan a kabanbantayan nga addan ti bassit a tanap.[6] Nupay ti klima ti rehion ti San'in ket saan a narusanger a kas iti rehion ti Hokuriku iti amaianan, ti panaglalam-ek ket naipadumaan baben ti kaadu ti niebe ken panagtudtudo a kadawyan kadagiti lugar idiay Baybay Hapon.[9]
Ekonomia[urnosen | urnosen ti taudan]
Ti rehion ti San'in ket adayo kadagiti idustria ken kultura a pusod iti Hapon, ken ekonomia daytoy a rehion ket saan a naiparang-ay a a kasla dagiti sabali a rehion iti Hapon. [6] Ti ladawan ti daga ket nabati a kas ti away ken awanan ti industria unay, ken dagiti urbano a lugar iti daytoy a rehion ket desentralisado.[9] Ti Tottori ken Shimane ket isu dagitoy ti kabassitan ti populasion a prepektura iti Hapon, ken ti populasion ket naparpardas a lumaklakay ngem dagiti sabali a paset ti Hapon. Dagiti siudad iti daytoy a rehion nga addaan ti sumurok a populasion ti 100,000 ket isu laeng dagiti prepektura a kapitolio iti Tottori ken Matsue, ken ti kinaudia a Yonago, ken Izumo,ti maysa a siuda a nabuklan manipud kadagiti babassit a siudad ken purok kalpsan ti Maikadua a Sangalubongan a Gubat. Ti pataud nga agrikultura iti rehion ti San'in, nupay kasta, ket nagato latta. Ti nalawa a pantar ken kabanbantayan a luglugar ket nasalakniban a kas nailian, prepektural, lken munisipal a parke, ken dagitoy ket nalataka papanan dagiti turista.
Pagluganan[urnosen | urnosen ti taudan]
Ti rehion ti San'in ket naukonekta babaen ti JR West linia ti perrokerril ken kalkalsada, ngem dagiti pagluganan ket saan pay a naparangrang-ay no maipada kadagiti sabsabali a rehion iti Hapon. Agdama dagiti proyekto a mangikonekta iti daytoy a rehion kadagiti nalawlawa a paset ti kalkalsada iti Hapon.[9]
Kitaen pay ti[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Nussbaum, Louis-Frédéric. (2005). "San'in" iti Ensiklopedia ti Hapon, p. 817 iti Liblibro ti Google; Titsingh, Isaac. (1834). Annales des empereurs du japon, p. 65. iti Liblibro ti Google
- ^ "Mukibanda-iseki (妻木晩田遺跡)". Nihon Rekishi Chimei Taikei (日本歴史地名大系. Tokyo: Shogakukan. 2012. Naala idi 2012-04-07.(iti Hapon)
- ^ Muki-Banda Remains
- ^ a b "Tone-gawa". Nihon Kokugo Daijiten (日本国語大辞典). Tokyo: Shogakukan. 2012. Naala idi 2012-02-28.(iti Hapon)
- ^ "Kurayoshi a Tanap". Ensiklopedia iti Hapon. Tokyo: Shogakukan. 2012. Naala idi 2012-04-12.
- ^ a b c d "Rehion ti San'in". Ensiklopedia iti Hapon. Tokyo: Shogakukan. 2012. Naala idi 2012-04-13.
- ^ Titsingh, Isaac. (1834). Annales des empereurs du japon, p. 65. iti Liblibro ti Google
- ^ Titsingh, p. 65 n3. iti Liblibro ti Google
- ^ a b c d "美保湾 (Miho-wan)". Nihon Daihyakka Zensho (Nipponika) (日本大百科全書(ニッポニカ). Tokyo: Shogakukan. 2012. Naala idi 2012-04-15.(iti Hapon)
- ^ "山陰地方 (San'in chihō)". Dijitaru daijisen. Tokyo: Shogakukan. 2012. Naala idi 2012-04-15.(iti Hapon)


text:
Kolum ni Jaime M. Agpalo, Jr.
(Maikatlo a paset)
Idi saan a kinanunongan ni Salvador P. Lopez ti panangkiddawda (PEN) iti pannakawayawaya daytoy nga Ilokano iti pagbaludan agraman ken ni mannurat Mila Aguilar ken innem pay a kakaduada, sinaludsod ni Pete Lacaba: “Apay a ti (Philippine) PEN ket ipaayna ti honorary membership kadagiti naibalud a mannurat iti USSR ngem dina ited dayta kadagiti Filipino (a mannurat) nga agsagsagaba iti uneg ti pagbaludan ni Marcos?
Nakarkaro la ket ngarud ti pannakadayyeg ti saan a panagkikinnaawatan iti uneg ti Philippine PEN. Dagiti pagiwarnak ken magasin ti nagbalin a battleground dagiti argumento ken kontra argumento, palawag ken kontra palawag, iti takder ken pagtaktakderan.
“Saan a mabalin (kadagiti Filipino) ti honorary membership ta maited laeng kadagiti non-nationals,” kuna ti nangirupir iti kalintegan ni Lopez.
“Di baliwantayo iti general term dayta a resolusion,” singasing met ti maysa pay a nalatak nga Ilokano a mannurat iti English, ni F. Sionil Jose. Ni Lakay Sionil, taga-Rosales, Pangasinan, isakitna met ti padana a mannurat nga Ilokano.
Iti grupo ni Salanga, ti pannakawayawaya dagiti nakabalud a mannurat ti kangrunaan kadakuada, ta no saan, kunada, awan serbina ti tema ti komperensia (PEN) kadaydi a tawen a “The Writer Under Siege.” Under siege. Saan nga umanay nga irakurakmo nga under siege dagiti writers no di ket kangrunaan iti amin, no ania ti maaramidam a solusion kadaytoy a parikut. Saan a kasapulan dagiti lip service kadagiti kakastoy a bambanag ta biag dagiti mannurat ti nakataya. Awan ti mamaayna ti addang ti gobierno a panangiyikkis iti panangkondenana iti kadadagsenan iti amin daytoy a banag no saan met laeng nga agtignay iti pannakapasardeng daytoy.
Naibalud daytoy nga Ilokano gapu kadagiti dandaniwna. Ta nabileg dagiti daniwna a nagbugas iti social criticism and violence, oppression ken injustice. Ubing pay laeng, nangrugin a nagsurat iti daniw ken sarita daytoy nga Ilokano. Iluko, siempre, dagiti immuna a sinuratna. Umuna a naipablaak ti saritana iti Bannawag, ti kangrunaan a magasin dagiti Ilokano. Ti kaunaan a librona iti dandaniw ket impablaak ni Andres Cristobal Cruz idi 1962.
Idi nagsekundaria, nagkameng (kas reporter) iti Hi-Lites ti Ateneo de Manila University. Literary Editor iti pagiwarnak ti Letran College idi immakar. Nagkolehio iti UP Diliman ket tinurposna iti tallo a tawen ti AB English idi 1959 a kas cum laude. Nangisuro iti UP ket ditoy a naluom ti utekna iti democratic revolutionary viewpoint. Kalatak wenno golden era idi 1950s ti nationalist writing a mangitantandudo iti revolution kadagidi a panawen. Naisurot iti bunggoy da Leopoldo Yabes (maysa pay a nalatak a mannurat nga Ilokano) ken Teodoro Agoncillo. Ngem ad-adda a nakaimpluensia kenkuana dagiti kapanunotan ni Rafael Recto maipapan iti nationalism ken anti-imperialism.
“Managbabain,” kasta man ti panangiladawan kenkuana ni nalatak a mannaniw ken edukador Virgie Moreno, iti panagatendar daytoy nga Ilokano iti UP Writers Club.
Ngamin produkto dagiti Catholic Schools. Isu ti nangbuangay iti nalatak unay a grupo dagiti agtutubo, ti Kabataang Makabayan. Kaduana da Pete Daroy ken Heherson Alvarez…
(Maituloyto)


text:
CABUGAO, Ilocos Sur – Simmardengen ti pabingguan iti barangayda, segun ken ni Arnap Barangay Captain Teodoro Tabula iti interbio kenkuana ni DWRS reporter Eugene Paet.
Kinuna ni Tabula a dagus a nagtungpalda iti pammilin ni Mayor Edgar Cobangbang a maisardeng ti panagpabingo iti barangayda agsipud kadagiti reklamo dagiti bumarangay nga ipatpatangatang ti DWRS.
Naammuan a P1,000 ti sumrek iti barangay para iti pabinggo a maiyussuat koma agingga iti bulan ti Agosto no saan a nagriri dagiti bumarangay.#


text:
Liechtenstein
Nagsasabtan: 47°08′42″N 9°33′14″E / 47.145°N 9.55389°E
Ti Liechtenstein (i/ˈlɪktənstaɪn/; LIK-tin-styn; Aleman: [ˈlɪçtn̩ʃtaɪn]), opisial a ti Prinsipalidad ti Liechtenstein (Aleman: Fürstentum Liechtenstein),[6] ket ti doble a naserraan ti daga nga agsasao iti Aleman a mikroestado idiay Tengnga nga Europa.[7] Daytoy ket batay-linteg a monarkia nga addaan iti ranggo iti prinsipalidad, ken indauluan babaen ti Prinsipe ti Liechtenstein.
Ti Liechtenstein ket bineddengan babaen ti Suisa iti laud ken abagatan ken ti Austria iti daya ken amianan. Daytoy ket addaan iken ti kadakkelan ga ili ket ti Schaan.
Iti ekonomia, ti Liechtenstein ket addaan iti kangatuan a dagup ti domestiko a produkto tunggal maysa a tao iti lubong no maipagisu iti pagpadaan ti kapigsa ti panag-gatang.[8] It is ken ti pay maika-2 a kabaknangan (babaen ti rukod ti GDP tunggal maysa a tao) a pagilian iti lubong, kalpasan ti Qatar, ken addaan iti maysa kadagiti kababaan a gatad ti awan trabahona at 1.5%.
Daytoy ket maysa a alpino a pagilian, ti Liechtenstein ket kaaduan a kabambantayan, ken mangaramid daytoy a papanan dagiti agay-ayat iti isport iti panaglalam-ek. Adu dagiti mabirukan a naimumuyongan a talon ken dagiti bassit a taltalon iti abagatan (Oberland, akinngato a daga) ken amianan (Unterland, akinbaba a daga). Ti pagilian ket addaan iti napigsa a sektor ti pinasia a naisentro idiay Vaduz, ken nailasinen daytoy a kas paraiso ti buis. Ti Liechtenstein ket kameng ti Gunglo ti Nawaya aPanagtagilako ti Europa, ken, nupay saan pay a kameng ti Kappon ti Europa, makibinglay ti pagilian kadagiti Lugar ti Schengen ken Lugar ti Ekonomia ti Europa. Daytoy ket addaan pay iti kappon ti aduna ken ti kappon ti kuarta a kakuyogna ti Suisa.
Dagiti nagibasaran[urnosen | urnosen ti taudan]
- ^ Raum, Umwelt und Energie, Landesverwaltung Liechtenstein. Naala idi Oktubre 2011.
- ^ a b c [1], Amt für Statistik, Landesverwaltung Liechtenstein. Naala idi 26 Mayo 2015.
- ^ a b c d Key Figures for Liechtenstein, Landesverwaltung Liechtenstein. Naala idi 1 Hulio 2012.
- ^ a b c d World Development Indicators, World Bank. Naala idi 1 Hulio 2012. Note: "PPP conversion factor, GDP (LCU per international $)" and "Official exchange rate (LCU per US$, period average)" for Switzerland were used.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Duden Aussprachewörterbuch, s.v. "Liechtenstein[er]".
- ^ "IGU regional conference on environment and quality of life in central Europe". GeoJournal. 28 (4). 1992. doi:10.1007/BF00273120.
- ^ CIA – The World Factbook – Country Comparison :: GDP – per capita (PPP). Cia.gov. Naala idi 2011-12-24.
Dagiti silpo ti ruar[urnosen | urnosen ti taudan]
Midia a mainaig iti Liechtenstein iti Wikimedia Commons
Pakaammo ti panagbiahe idiay Liechtenstein manipud iti Wikivoyage (iti Ingles)
- Opisial a portal ti prinsipalidad ti Liechtenstein
- Ti Naprinsipe a Kamara ti Liechtenstein
- Website ti Parlamento ti Liechtenstein
- Website ti Gobierno ti Liechtenstein
- Opisal a website ti turismo ti Liechtenstein
- Statistics Liechtenstein (iti Aleman)
- Liechtenstein a naikabil iti The World Factbook (iti Ingles)
- Liechtenstein manipud ti UCB Libraries GovPubs
- Kitaen ti Liechtenstein iti Proyekto ti Nawaya a Direktorio (iti Ingles)
- Bariweswes ti Liechtenstein profile manipud ti BBC News
- Wikimedia Atlas iti Liechtenstein
- Liechtenstein
- Dagiti pagilian idiay Europa
- Dagiti naserraan ti daga a pagilian
- Dagiti Alpino a pagilian
- Dagiti prinsipalidad
- Dagiti pagilian ken teritorio nga agsasao ti Aleman
- Dagiti batay-linteg a monarkia
- Dagiti liberal a demokrasia
- NUTS 1 nga estadistiko a rehion ti Kappon ti Europa
- NUTS 2 nga estadistiko a rehion ti Kappon ti Europa
- Dagiti estado ken teritorio a nabangon idi 1866
- Akinlaud nga Europa
- Dagiti estado a kameng ti Nagkaykaysa a Pagpagilian


text:
Dakkel ti posibilidad ti panagsantak ti Cruise Ship Tourism iti Amianan ta iti panagsangpet dagiti nalalatak a cruise ships iti pagilian, mairaman latta a mataldiapan ti Region I. Mangipamatmat ti kinaadda iti nabungkong a bulsa wenno nakananama a market ti turismo. Daytoy ita ti maysa a mangitagtag-ay iti industria ti turismo iti rehion babaen ti naisangsangayan a karisma ti Hundred Islands ti Alaminos City a masansan a karaman a pagpallailangan dagiti turista a nakalugan iti cruise ships. Ngamin, no simmanglad dagitoy iti Subic Bay Freeport mataldiapan latta daytoy a tourist attraction.
Ngem saan pay laeng a pumalagapag ti potensial daytoy. Saan a madlawan wenno mairanud dagiti dadduma a probinsia iti amianan. Iti nadagdagsen a panangiladawan, matmaturogda iti pansitan.
Ti kinaawan ti puerto wenno sangladan dagiti cruise ships ti makitkitami a rason iti saan a pannakairaman a mataldiap dagiti probinsia iti Amianan nupay naparaburan dagitoy kadagiti pagpallailangan. Iti agdama, agpannuray laeng dagitoy a cruising ships iti Subic Bay Freeport idiay Zambales, Port Currimao iti Ilocos Norte ken Sta. Ana Port Irene iti Cagayan.
Ti kinaawan dagiti seaport ti maysa a lapped ti panagtayok iti benneg ti turismo kadagiti probinsia iti Amianan. Nangruna la unay dagiti pagsangladan dagiti dadakkel a recreational ken tourist vessels. Kas itay laeng nabiit, sumagmamano a cruise ships ti nagsangpet iti pagilian a nagkarga kadagiti turista a maganatan a mangimatang iti nalatak a Feast of the Nazarene.
Ket masaludsod: sumingsingising pay laeng ken di pay nakariing iti panagur-urokna ti religious tourism ti pagilian?
Iti daytoy a benneg ti industria, nasisita la unay dagiti cruising port tapno ad-adda pay a maipursigi ti imatang ken mangsallabay iti essem dagiti turista nga agpallailang iti pagilian. Ngamin, iti cruising port ti pakaiparangan ti narangrang nga entertainment, dagiti naidumduma a cultural facets, karamanen dagiti dining areas, souvenir shops, art galleries, interactive museums, a kaay-ayo la unay nga iyawis ti cruise ship tourism.
Dakkel ti potensial a pamastrekan daytoy nga industria no la ket makaguyugoy kadagiti turista dagiti maiparang a pagpannakkel a buya, cultural traditions, festivals, religious events, ken kangrunaanna la unay ti pannaka-upgrade dagiti nagdumaduma nga existing ports.
Kasano kadakkel ti ilgapen ti Amianan itoy pagraranudan nga imbag? Agtignay koma ngarud ti probinsiatayo nga Ilocos Sur a makiraman iti bingay ken ilgat nga iparabur ti cruise ship tourism. (J.M.Agpalo, Jr.)


text:
Kalpasan ti Flag Raising Ceremony idi Oktubre 2, 2017, naiparang dagiti Rescuers iti imatang ti Pamilia-LGU ken nakikaysa ni Mayor Josh Edward S. Cobangbang kadagiti Cabugao Rescuers ken binayabay dagiti Konsehales ti Ili nga isuda SBM Danny Q. Gazmen; SBM Vicky S. Serna; SBM Dr. Jemaima S. Tan-Yee; SBM Josefina S. Vallejo ken ni SBM Atty. Randy Baniaga G. Kinaud a nakipagpadayaw kadagiti nagpartisipar iti Rescuelympics 2017. # (Web In-Action)
Wednesday, October 4, 2017
RESCUELYMPICS 2017, NAKAGUN-OD TI CABUGAO RESCUE TEAM ITI BALLIGI
Cabugao, Ilocos Sur – Nagun-od dagiti kameng ti Cabugao Rescue Team-MDRRMC Cabugao nga idauluan ni LDRRMC Officer Engr. Nestor B. Somera iti puesto a 2nd Runner-up iti kalepleppas a Rescuelympics 2017 nga inangay ti PDRRMC-Ilocos Sur ken iti Kapitolio Probinsial ti Ilocos Sur nga idauluan ni Governor Ryan Luis V. Singson.
Kalpasan ti Flag Raising Ceremony idi Oktubre 2, 2017, naiparang dagiti Rescuers iti imatang ti Pamilia-LGU ken nakikaysa ni Mayor Josh Edward S. Cobangbang kadagiti Cabugao Rescuers ken binayabay dagiti Konsehales ti Ili nga isuda SBM Danny Q. Gazmen; SBM Vicky S. Serna; SBM Dr. Jemaima S. Tan-Yee; SBM Josefina S. Vallejo ken ni SBM Atty. Randy Baniaga G. Kinaud a nakipagpadayaw kadagiti nagpartisipar iti Rescuelympics 2017. # (Web In-Action)
Kalpasan ti Flag Raising Ceremony idi Oktubre 2, 2017, naiparang dagiti Rescuers iti imatang ti Pamilia-LGU ken nakikaysa ni Mayor Josh Edward S. Cobangbang kadagiti Cabugao Rescuers ken binayabay dagiti Konsehales ti Ili nga isuda SBM Danny Q. Gazmen; SBM Vicky S. Serna; SBM Dr. Jemaima S. Tan-Yee; SBM Josefina S. Vallejo ken ni SBM Atty. Randy Baniaga G. Kinaud a nakipagpadayaw kadagiti nagpartisipar iti Rescuelympics 2017. # (Web In-Action)
Posted by Bayan ng Cabugao, Ilocos Sur at 4:27 PM
Subscribe to: Post Comments (Atom)


text:
UTC−09:00
Ti UTC−09:00 ket ti timbengan ti oras a mangkissay kadagiti 9 nga oras manipud ti Panagpapada ti Sangalubongan nga Oras (UTC). Daytoy nga oras ket naus-usar idiay:
Pagalagadan nga Oras ti Alaska (panaglalam-ek ti Akin-amianan a Hemisperio)[urnosen | urnosen ti taudan]
- Estados Unidos (Sona ti Oras ti Alaska)
- Alaska (malaksid ti Isla ti Annette ken ti Is-isla ti Aleutiana a naisanglad ti laud ti −169.5° (169°30' L) longitud)
- Isla ti Samalga, iti longitud 169°12′L, ti akinlaud unay a lugar ti Alaska nga agpalpaliiw ti UTC−9, ngem adayo a laud ti teoretikal a patingga ti sona (−142.5° aginggana ti -127.5° longitud). Ti puestona ket kapada ti natimbeng nga oras ti solar iti UTC−11:17. Daytoy ket maysa kadagiti kadakkelan a paggiddiatan it ilubong a nagbaetan ti pagalagadan ngaoras ken ti natimbeng a oras ti solar.
Aldaw nga Oras ti Hawaii–Aleutiana (kalgaw ti Akin-amianan a Hemisperio)[urnosen | urnosen ti taudan]
- Estados Unidos
- Alaska - Is-isla ti Aleutiana laeng (kitaen ti Sona ti Oras ti Hawaii–Aleutiana)


text:
Kategoria:Maika-6 a siglo a pannakaipasngay
Dagiti subkategoria
Daytoy a kategoria ket addaan kadagiti sumaganad a 5 a subkategoria, manipud iti 5 a dagup.
#
- ► 540 a tawtawen a pannakaipasngay (1 K)
- ► 550 a tawtawen a pannakaipasngay (1 K)
- ► 570 a tawtawen a pannakaipasngay (1 P)
- ► 580 a tawtawen a pannakaipasngay (1 K)
- ► 590 a tawtawen a pannakaipasngay (1 K)
Pampanid iti kategoria "Maika-6 a siglo a pannakaipasngay"
Dagiti sumaganad a 2 a panid ket adda iti daytoy a kategoria, manipud iti 2 a dagup.


text:
Napili nga artikulo
Ti aldaw ket maysa a paset ti panawen, a sapasap a naipalpalawag a kas ti pagbayatan nga agdagup iti 24 nga oras. Mabalin pay a kaibuksilanna ti paset ti sibubukel nga aldaw a ti agdama a lokasion ket nasilnagan babaen ti lawag ti Init, nga ammo pay a kas ti aglawag. Ti paset ti panawen a mangrukrukod manipud ti lokal a tengnga ti aldaw aginggana ti lokal a tengnga ti aldaw ket makunkuna a ti solar nga aldaw.
Ti nadumaduma a panangipalpalawag iti daytoy a sangalubongan a konsepto ti tao ket maus-usar segun ti linaon, kammasapulan ken pakainugotan. Idi 1967, ti segundo ket nabaliwan idi ti pannakaipalpalawagna iti termino ti kaatiddog ti allon ti lawag, ken daytoy ket nagbalin a ti SI a batayan ti paset ti panawen. Ti paset ti panagrukod para iti panawen a makunkuna nga "aldaw", ket nabaliwan idi 1967 a kas ti 86,400 SI a segsegundo ken naikkan ti simbolo a d, ket saan a paset a SI, ngem daytoy ket naaw-awat para iti panagusar ti SI.
Ti maysa a sibil nga aldaw ket kadawyan pay a daytoy ket 86,400 a segundo, mabalin a manayonan wenno makissayan ti bisiesto a segundo iti Panagpapada ti Sangalubongan nga Oras UTC, ken, kadagidiay dadduma pay a lokasion, sagpaminsan a manayonan wenno makissayan ti maysa nga oras no agibalbaliw manipud wenno mapan ti oras a panagin-inut ti lawag. Ti balikas nga aldaw ket mabalin pay a mangitudo ti aldaw iti lawas wenno ti maysa a petsa ti kalendario, a kas ti sungbat ti saludsod nga "Ania nga Aldaw?" Ti aldaw ket mangipatudo pay ti paset ti aldaw a saan a rabii — a makunkuna pay a kas ti 'bigat'. Dagiti tabas ti biag ti tattao ken dagiti dadduma pay a sebbangan ket mainaig iti solar nga aldaw ti Daga ken ti siklo ti aldaw ken rabii.
Ammom kadi?
- ... a ti Nalatak a Dandanaw (nailadawan) ket mangporma ti kadakkelan a grupo dagiti danaw ti nasadiwa a danum iti lubong?
- ... a ni Euklides ket sapasap a naibagbaga a kas ti "Ama ti Heometria"?
- ... a ti Nalatak a Bangen ti Raw-ang ket buklen dagiti sumurok a 2,900 nga agmaymaysa a raw-ang ken isu ti kadakkelan a sistema ti koral a raw-ang iti lubong?
- ... a ti Lagos ket maysa idi a nagan a naited para iti pagtaengan babaen dagiti Portuges a kayatna a sawen ket "dandanaw"?
- ... a ni Marie Curie ket isu ti immuna a babai a nangabak ti Premio Nobel, is-isu pay ti babai a nangabak ti dua a pagobraan, ken is-isu ti nangabak iti ad-adu ngem maysa a siensia?


text:
Monday, March 12, 2012
ALVIYA Literary Foundation
Tallopulo ket pito (37) a sarita ti naawat ti ALVIYA Secretariat para iti Umuna a Pasalip ALVIYA iti Sarita nga esponsoran ni Alex Vicente Yadao ti New York, USA. Kuna ti Secretariat a makuna a nalabon ti apit iti daytoy umuna a panagani ti ALVIYA Dagiti paulo dagiti sarita a naisalip agraman parbo a nagan dagiti author :
1 Dagiti Giteb iti Barukong ni Pree T. Boy
2 Anak ti Marag ni Illong A. Manilenio
3 Gapu't Diablo nga Imbalatko, Ginunggonaannak Nagadu ti Apo ni Sagat M. Avalse
4 Leksion ni Toe Knee
5 Edmund ni R. R. Castillo
6 Rangtay ni Charize Charleen
7 Sangol ni Agusan Del Norte
8 Saan Pay a Naladaw ti Amin ni Sweet_Mom
9 Inlaksid ti Bukod a Kadarana ni Ribera
10 Daydi Bunga ni Celle
11 Ay Kabsatko ni God's Army
12 Essem ken Ayat ni Frances Jewel Rose
13 Gasat ni Tatang ni Eve
14 Karit ni Patay ni Neetsie
15 Biag Babaen ti Biag Iti maysa a Nawara a Pamilia ni Lheo_Xhan
16 Naglunit a Silap ti Lua ni Arielle
17 Paset ti Biag ni Emma ni mx Pink 27
18 Diak Man Ninamnama ni Maria Therese Galicanao
19 Pannakaamiris ni AQR
20 Nagbaliwen ti Panawen ni Jackie Bagbaga
21 Bileg ta Ayatmo ni TM
22 Suminan ni Manong ni Janaug
23 Kalpasan ti Panagsagaba ni Batzar, R.A.
24 Rangtay ni Arapaap
25 Dagiti Agkaskasera, Ti Kari ken Daton ni AllosBulosan, Jr.
26 Bayad ti Dayaw ni Angeleigh
27 Ti Pungdol iti Biag ni Baniaga Vida ni Vida Vera
28 Iti Likudan ti Witiwit ni Camiguin Boy
29 Dagiti Nangabak ni Finish Line
30 Idi Agresidente ni Oppong iti White Plains Subd. ni Time bandit
31 Dagiti Sabong ni Reyna Padaya ni Anib T. Isaias
32 Parola ni AwanParbo A. Naganna
33 Ti Balediktorian ni Mina Bel
34 Ingel ti Dara ti Talunasan ni An-anabo T Ylokos
35 Zenaida ni Fred campos
36 Ti Pangngeddeng ni Tatang ni apagdarikmat nga. Anges
37 Linas ti Adayo a Taeng ni Miles Away
Maarisit dagiti naisalip a sarita ket mapili dagiti tallo a kapipintasan a pakaipaayan ti P15,000.00, P12,000.00 ken P10,000.00 a papremio. Iyawatto a mismo ni ALVIYA President Alex V. Yadao dagiti premio kadagiti mangabak iti Dap-ayan 2012, ti tinawen a kombension ti GUMIL Filipinas a maangay intono April 20-22 sadiay DMMSU, Sapilang, Bacnotan, La Union. (Freddie Pa. Masuli)
No comments:
Subscribe to: Post Comments (Atom)


text:
Nagatendar ti siam a dadaulo ti Fishermen Association ti pito a Coastal Barangays ket trinatarda dagiti pakaseknan dagiti mangngalap ken kabaybayan.
Dagiti sumaganad ti natratar ken napagnunumuanda a maipatungpal.
1.Napasingkedan ti Organizational Structure ti MFARMC a mangrienda ti nagkaykaysa a grupo ti asosasion dagiti mangngalap.
2.Pannakaaramid ti Barangay Profile dagiti mangngalap ken maikkan ti tunggal Asosasion iti kopia dagiti Municipal Fishery Ordinances ti ili a pagibasaranda kadagiti plano ken programada a kayatda a maipakat.
3.Pannakailanad dagiti kalikagum dagiti mangngalap tapno mapagkaykaysa a maidatag ti Municipal Agriculturist dagitoy iti Opisina ti Local Chief Executive.
4.Marehab/matarimaan dagiti Fish Sanctuaries ti lima a Coastal Barangays kas iti Brgy. Dardarat, Salomague, Namruangan, Salapasap ken Pug-os ken mabukel dagiti pagannurotan a mangsakup kadagitoy a proyekto.
Imbinsa pay ni Municipal Agriculturist Zenaida S. Andrada dagiti pagrebbengan ti MFARMC a tumulong iti LGU a mangipatungpal kadagiti programa ken proyekto para iti pagimbagan dagiti mangngalap ken iti pannakatagiben ti kabaybayan.
Dagiti Opisiales ti MFARMC iti agdama: Ex-Brgy. Captain Danny S. Garcia, Chairman; Alfonso Asunio, Vice Chairman; Bonifacio Valle, Secretary; Rodel Anor, Treasurer; Ramon Frando, PRO; Magno Carbonel, Auditor; Ronald Villanueva, Sgt.-at-Arm. # (Web In-Action)


text:
VIGAN CITY – Maangay ti eksaminasion para iti professional ken sub-professional iti Laoag City ken San Fernando City inton Hulio 27.
Kinuna ti Civil Service Commission ditoy nga aggibus ti panagipila iti aplikasion para iti nasao nga eksaminasion inton Hunio 27.
Adda bayadan ti aplikante a P350 nga examination fee.
Nabayagen a maikidkiddaw ti pannakaisayangkat koma ti eksaminasion ditoy tapno saanen a mapan pay ageksamen dagiti aplikante iti Laoag City wenno San Fernando City ngem di pay naaktuaran ti kiddaw.#


text:
No palausen ti manarita, natiltilen ni Pinoy kadagiti didigra a sinagrapna kadagiti napalabas a tawen kas iti bagyo, ginggined, layus, ken dadduma pay a kasla lunod ti nakaparsuaan nga imbulosna kadagiti umili.
Ita, maysa manen a bagyo, ni Bagyo Ruby (International Name: Hagupit), ti mangsansanut iti Kabisayaan. Sumagmamano nga aldaw sakbay a sumangpet, agkakaribuson dagiti agtuturay iti panagsaganada tapno mapabassit ti bilang dagiti agbalin a biktima iti daytoy a bagyo. Dakkel a leksion ti inted ni Bagyo Yolanda a nangsanot iti Central Visayas idi napan a tawen a nakaibuisan ti aganay 7,000 a biag ken nakadadaelan dagiti sanikua, kasta met dagiti ginasut a riwriw a pukaw iti inprastruktura, agrikultura ken ikanan.
Sakbay a dimteng ti Bagyo, ginasut a ribun dagiti umili ti napilitan a nagbakuit gapu iti mapattapatta a panaglayus iti lugarda iti panagdinakkel dagiti karayan ken baybay, malaksid laeng dagiti dakkel a bagi ti danum nga agdissuor manipud kadagiti kalbo a kabakiran ken bantay.
Ngem uray kasano a panagsagana, saan a malapdan nga adu latta dagiti agsagaba iti daytoy nga isasaplit ni Bagyo Ruby. Uray met ibaga ti gobierno nga adda umanay a saranay, iti dayta a kadakkel ti bilang dagiti biktima iti bagyo, saan nga umdas ti pondo nga isaganana. Adunto latta dagiti biktima iti bagyo ti narigat a danonen ti saranay gapu iti pannakaputed ti komunikasion ken kaadayo ti pangidaliasatan kadagiti kasapulanda nga arayat.
Kalpasan daydi Yolanda, sabali manen daytoy a panagrigat. Sabali manen a panagtuok. Sabali manen a pannubok a mangkarit iti kinatibker ken pigsa dagiti biktima.
Ngem mangnamnamakami a malasatan dagiti kailiantayo a biktima ti bagyo amin dagitoy a pannubok. Mamatikami a saan a rumukma ni Pinoy iti baet dagiti ingget dagsen a rigat, tuok ken kalbario a mangiluges kenkuana. Ikut ni Pinoy ti kinaandur ken ti kinatibker a tumakder manen iti nakaidalebanna tapno baliwanna a bangonen ti masakbayanna uray iti sanguanan dagiti agsasamusam a lunod ti nakaparsuaan a maipabaklay iti abagana.#


text:
Prose 86- Dinamagmo kaniak ti Ayat
Ayat?
Kasano kadi nga iladawan ti ayat?
Umanay kadi ti kimmampuso nga iyuritko a tinta
a nangmantsa iti sin-aw dagiti birhen a papel?
Wenno ti maris ti dara iti tunggal maipasak
Iti umukuok a kusilap dagiti nalabusan ti managbasol a matak…
Dinamagmo kaniak no ania ti ayat
Ayat?
Ania kadi ti ayat?
Ayat kadi ti marikriknak no kasta a pergenka
Ket umingar ti nagbaetan dagiti luppok
Ti panaas ti pus-ong a di maipapas
Ti im-imeten a rugso toy barukong…
Dinamagmo kaniak no ania ti ayat
Ayat?
Ania kadi ti ayat?
Diak ammo no ania ti ayat kunak
Manipud idi linisiam toy riknak
Diakton ammo no ania ti ayat
Ta ti ammok narsaak metten ti namnamak!
Jake Favila Ilac
Signal Village, Taguig City
February 19, 2007


text:
Bangued, Abra
Ti Bangued, ket maysa a primera klase nga ili, isu daytoy ti kapitolio ti probinsia iti Abra iti Filipinas.
Dagiti baranggay[urnosen | urnosen ti taudan]
Addaan ti ili ti Bangued iti 31 a barbaranggay.[2]
- Agtangao
- Angad
- Bañacao
- Bangbangar
- Cabuloan
- Calaba
- Tablac (Calot)
- Cosili West (Buaya)
- Cosili East (Proper)
- Dangdangla
- Lingtan
- Lipcan
- Lubong
- Macarcarmay
- Maoay
- Macray
- Malita
- Palao
- Patucannay
- Sagap
- San Antonio
- Santa Rosa
- Sao-atan
- Sappaac
- Zone 1 Poblacion (Linasin)
- Zone 2 Poblacion (Consiliman)
- Zone 3 Poblacion (Lalaud)
- Zone 4 Poblacion (Town Proper)
- Zone 5 Poblacion (Bo. Barikir)
- Zone 6 Poblacion (Sinapangan)
- Zone 7 Poblacion (Baliling)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Abra". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 23 Abril 2018.
- ^ a b Pakaammo ti Senso ti Filipinas idi 2015] (iti Ingles) naala idi Hunio 10, 2016
- ^ "Probinsia ti Abra". Datos ti Populasion ti Ili. Dibision ti Panagsukisok ti LWUA. Naala idi 30 Hunio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Naglektiur dagiti kameng ti BFP-Cabugao nga inasistiran ida ni OIC Fire Marshal Elmer C. Acapuyan ken ni MSWD Officer Mrs. Lydia S. Gazmen dagiti CDWs a katulongan ti BFP a mangirakurak iti adal a magun-odda a manglapped iti pannakaparnuay ti uram.
Naaramid met dagiti Fire Fighting Activities/Drill ket aktual a naidemonstrar kadagiti CDWs.
Dagitoy nga aktibidad ket paset ti programa ti DILG-BFP a maipatungpal kadagiti Partner-LGUs ken NGOs a kas pakauna nga aktibidad a mangsuporta kadaytoy a tignay.
Naisayangkat ti Drawing, Poster Making, Photo and Essay Writing Contest a naaramid idi Marso 7, 2017 iti Opisina ti BFP-Cabugao.
Nakaeskediul pay dagiti Fire Drill kadagiti barangay ti ili babaen iti programa ti Ugnayan sa Barangay iti BFP-Cabugao kasta metten kadagiti pageskuelaan tapno naan-anay a maipakaammo ti kaipapanan iti panagselebrar iti Fire Prevention Month iti bulan ti Marso.
Dagitoy nga aksion ken inisiatiba ket maigapu iti nakaysa a panagbinnulig dagiti Opisina ken Ahensia iti salinong ti LGU-Cabugao nga idauluan ni Mayor Josh Edward S. Cobangbang iti pannakaobserbar daytoy a pakaseknan iti sapasap ita a bulan ti Marso 2017. # (Web In-Action)


text:
STO. DOMINGO, Ilocos Sur – Duan a rabii a saan a naggawid daytoy barangay kagawad isu a sinapul ti pamiliana. Nasarakanda ti kagawad ngem nakabitin metten a bangkay iti uneg ti maysa a kubo.
Simmikkilen ti bangkay ni Elson Tesorio y Adriatico, 39, naasawaan, kagawad ti Barangay Cabaritan ditoy nga ili idi naireport iti police station idi agarup 6:10 ti agsapa ti Hunio 28.
Dagiti utangna gapu iti sugal ti masuspetsa a gapu iti panagbekkel ni Tesorio.
Naammuan iti panagimbestiga dagiti polis a sakbay ti panagbekkelna, dakkel ti abak ni Tesorio iti dado iti maysa a natayan sadiay Barangay Pussuac ket naisaldana pay ti motorsiklona iti P5,000.00.
Segun iti report, adda pay utang ti biktima kadagiti kaarrubana.
Kiniddaw ti kapolisan ditoy ti panangproseso ti SOCO Team, Ilocos Sur Provincial Crime Laboratory Office iti crime scene tapno maammuan no nagbekkel ti kagawad.#


text:
Plantilia:Albay
Daytoy a plantilia ket maus-usar kadagiti sakaanan dagiti artikulo a maipanggep kadagiti ili ken siudad ti Albay.
Panagusar[urnosen ti taudan]
Ikabil ti {{Albay}} iti baba ti artikulo.
- Kasano ti panagtaripato ti pannakaiparang daytoy a plantilia
- Usaren ti
{{Albay |state=collapsed}}tapno maipakita daytoy a plantilia iti kasasaad a (nailemmeng) narebba.
- Usaren ti
{{Albay |state=expanded}}tapno maipakita daytoy a plantilia iti kasasaad a (napno a makita) naipadakkel.
- Usaren ti
{{Albay |state=autocollapse}}tapno maipakita daytoy a plantilia iti kasasaad a (nailemmeng) narebba no laeng adda ti sabali a plantilia nga isu met laeng a kita iti panid.
- No naiyasentar iti sabali (kitaen ti parametro a state iti kaunegan ti kodigo ti plantilia), ti autocollapse ket isu ti kasisigud a kasasaad.


text:
SAN ESTEBAN, Ilocos Sur – Agpada a nasugatan ti nadungpar ken ti dimmungpar iti aksidente a napasamak iti Barangay Poblacion ditoy nga ili.
Nainaganan ti biktima a ni Thelma Caceres, residente iti nadakamat a lugar idinto a managan Singh Amadeep, 19, residente iti San Jose Candon City, ti Bombay a nakadungpar kenkuana.
Naammuan iti report nga agdaldaliasat iti national highway ti Bombay a nakalugan iti motorsiklona a Honda Wave, addaan plaka AB-6046 idi bumallasiw ni Caceres a puon ti nakadungparan ni Amadeep kenkuana.
Naitaray dagiti dua iti ospital. Nakaro met ti dadael ti lugan ti Bombay.#


text:
Mangrugi pay laeng ti campaign period inton Pebrero 9 agingga inton Mayo 7 ngem saankamin a masdaaw iti nairakurak kadagiti warnakan, radio ken telebision a ginasut a millionen ti nagastos dagiti kandidato para iti kinapresidente, bise presidente, ken senador iti anunsio iti telebision iti 2015?\.
Adda iti botante no patienna daytoy ngem iti monitoring nga insayangkat ti Nielsen Philippines, nakagastosen dagiti uppat a kandidato para iti kinapresidente iti agarup P1.6 billion iti anunsio laeng iti telebision!
Segun iti nasao a media research firm, kadakkelan ti nagasto ni UNA presidential candidate Jejomar C. Binay, maikadua ni Senador Grace Poe, maikatlo ni dati a Senador ken DILG Secretary Manuel Roxas III, sa ni Davao City Mayor Rodrigo Duterte.
Manipud Enero 1, 2015 agingga iti Nobiembre 30, 2015, nakagasto kuno ni Binay iti P595,713,000 para iti TV ads; P448,166,000 ken ni Poe; P424,870,000 ken ni Roxas; ken P115,423,000 ken ni Duterte iti baet nga isu ti kaudian a timmapog a kandidato para iti kinapresidente.
Kadagiti kandidato iti para bise presidente, kadakkelan iti gastos iti TV ads ni Senador Alan Peter Cayetano nga agdagup iti P398,288,000; simmaruno ni Senador Ferdinand Marcos, Jr. a nakagasto iti P103,429.00; maikatlo ni Leni Robredo – P91,602,000; maikapat ni Senador Gregorio Honasan – P43,580,000.
Ngem daytoy ti nakapappati: nakagasto laeng ti katiket ni Poe a ni Senador Francis Escudero iti P30,000.00!
Iti met biang dagiti sumagmamano a kandidato para senador, agdagupen iti P310,763,000. ti gastos ni Congressman ti Leyte Martin Romualdez iti TV ads; dati a Metropolitan Manila Development Authority chairman Francis Tolentino -P144,112,000; Manila Vice Mayor Isko Moreno – P89,758,000; dati a Senador Panfilo Lacson – P86,341,000; dati a Justice Secretary Leila de Lima – P54,499,000; dati nga Energy Secretary Jericho Petilla – P52,284,000; dati a hepe ti Technical Education and Skills Development Authority Joel Villanueva – P40,518,000; Sen. Serge Osmeña – P21,990,000; dati nga Akbayan Partylist Representative Risa Hontiveros – P20,287,000; Bayan Muna Representative Neri Colmenares – P4,363,000. Kabassitan ti nagastos ni broadcaster Rey Langit – P405,000.
Saan a nailanad iti monitoring ti Nielsen Philippines no mano ti nagastos dagiti dadduma pay a kandidato para senador a kas kada Sen. Teofisto Guingona III; Diputado iti Pasig City Roman Romulo ken Diputado ti Sarangani Manny Pacquiao.
Kas ninamnama, pinaglibakan ti kampo ni Binay a kasta kaadu ti nagastosda iti television ads. Uray ni Poe, saanna a patien a kasta kadakkel ti nagastosna ket inkarina a pakita ti accounts nga imposte ti kampona tapno maammuanna no kasano a kasta kadakkel ti nagastosna. Iti met biang ti kampo ni Roxas, imbaskagna a kabassitan ti nagastos ti kandidatoda sa impasingkedda a letihimo ti nagtaudan ti pondo agsipud ta nagserbi ni Roxas iti gobierno iti nabayag ken awan a pulos ti insinuasion a nagibulsa iti kuarta ti gobierno.
Kadatayo a marigrigat nga umili, pamrayantayo laengen nga amusayen ti subsobtayo iti daytoy a kinabarayuboy dagiti kandidato para iti nasional a puesto. Ngem ania ngarud ket awan ti linteg a mangiparit iti nasapa unay a panagkampania ken saan nga iparit ti linteg dagiti kandidato nga aganunsio sakbay ti panangrugi iti opisial a panagkampania. Kasano a nagbalin a kasta ti linteg? Ania ngarud ta dagiti mararaem nga agilinlintegtayo ti mismo a nangaramid iti linteg! Kadagiti mararaem nga agilinlintegtayo, uray kasano kalinteg a linteg, mapagbalinda a letteg no pagimbaganda ti masagid!
Ngem uray kasano ti panangibando ken panangikalintegan dagiti madayawdayaw a kandidato a lehitimo ti nagtaudan ken saan a naggapu iti bulsada dagiti kuarta a ginastosda, saludsodentayo: saanda la kadin a maalumiim wenno mabain nga aggasto iti kasta a kantidad idinto a riniwriw dagiti aglangan payen a mangan iti inaldaw gapu iti di maalut-ot a kinakurapay?
Ngem adda kadi pay nabatbati a bain dagiti agtuturaytayo? Sika la ti makasungbat iti dayta, kaka!#


text:
Komentario ni Melvin F. Bandonil
Ti Iloko ti maikatlo a kadakkelan a lengguahe iti pagilian, sarunuenna ti Cebuano ken ti mayoria a Tagalog. Ngem iti laksid itoy, agtultuloy nga agsagaba kadagiti nagduduma a lapped iti inna koma panagsantak-pannakataginayon. Saan a nailaksid dayta a lapped iti laong ti edukasion, babaen ti pannakaiparit iti panagsao itoy.
Nabayagen a maipakpakat ti “speak English only” policy kadagiti private secondary schools. Naglabasantayo dayta a banag a kas estudiante ti catholic school iti katengngaan ti 1970s. Ngem awan dayta pannusa a suspension wenno kick-out. Agbayad laeng ti naglabsing nga estudiante iti binting (25 centavos), ngem saan a mapan ti makolekta a multa iti eskuelaan wenno asinoman, no di ket mainayon iti pundo nga agpaay kadagiti met laeng estudiante wenno gagangay a mainayon ti multa iti mission box para iti World Mission Sunday, wenno para iti pondo para iti Christmas program, wenno igatang kadagiti nadumaduma a kasapulan iti eskuelaan. Mabalin pay a buloden ti estudiante nga awan pagpletena nga agawid wenno igatangna iti kasapulan iti eskuelaan a bayadanna met laeng iti kabiitan a panawen ken dadduma pay. Iggaman dagiti estudiante (gagangay a ti classs treasurer met laeng) ti multa iti panagsao iti Iloko ken maisuroda pay no kasano ti agmanehar iti kuarta, ken karamanen no kasano ti mamataud itoy. (How to generate and manage funds.) Kitaen laeng dagiti titser wenno obserbarenda no kasano nga imanehar dagiti estudiante ti kuarta ken isuroda iti nainsiriban a panangusar. Makitanto daytoy iti evaluation iti grado babaen ti pannakatimbang ti kababalin ken ugali (character and traits), ket no madlaw a saan a satisfactory wenno nababbaba pay ti grado maipasidong ti estudiante iti guidance counselling (a gagangay a saan a maibagbaga wenno maiwaragawag, nalimed laeng a pammagbaga tapno maliklikan ti embarrassment).
Pinadastayo met kuinestionaran ken inrupir a mabalin koma ti agsao iti Iloko no saan a tiempo ti klase ngem nailawlawag nga ad-adu nga amang ti pagsayaatanna ti polisa nga speak English only ngem ti pagdaksanna ta English ken Tagalog (para iti Pilipino subject) laeng ti medium ti panagisuro. Adda iti elementaria ti panagisuro babaen iti Iloko ket saan met ngata a malipatan ti panagsao iti Iloko ta iti campus met laeng a maipakat daytoy.
Itay nabiit, immasuk ti speak English only policy a nakaibun-ayan dagiti nagduduma a kapanunotan ken panirigan. Ad-adu kadagitoy ti nangkondena iti daytoy a polisa. Ta sadiay Ilocos Norte, nabalakadan dagiti tallo nga estudiante nga umakarda laengen iti sabali nga eskuelaan gapu iti pananglabsingda iti pagannurotan wenno polisa ti eskuelaan nga speak English only. Nagunget pay iti nakaro ti pastor a makinkukua iti eskuelaan kadagiti tallo nga ubbing.
Adu ti saan a kimmanunong itoy a pasamak idinto ta adda met dagiti nangikalintegan. Iti panagpingki ti agsumbangir a panirigan, immasuk ti tungtongan ket napataliaw dagiti dadduma a tengnged, uray dagiti saan nga Ilokano ket limmaok iti nawaya a saritaan.
Nadagsen ngamin unay ti pannusa a naited kadagiti tallo nga estudiante, ti pannakaballakad dagitoy a bumirokda laeng iti umakaranda nga eskuelaan gapu iti panagsaoda iti Iloko iti uneg ti eskuelaanda. Ti advice to transfer ket nalaglag-an a pannakaibalikas ti pannakaikkat (kick-out) wenno expulsion. No impettengda nga umaliskan, di isu met la nga isu a papanawendakan, nga inikkatdakan iti eskuelaan. Nauneg a pannakasugat rikna ti embarrassment a saan a rumbeng a mapasamak iti maysa nga estudiante. Uray sadino nga anggulo a bigbigen ti pannusa, talaga a saan a makatao ken saan a maitutop a para iti estudiante. Saanen a panangisuro iti naimbag a sursuro daytoy a wagas no di ket iti sabalin a pagturongan. Makapaunget ta ti nangibilin ti pannusa ket maysa a pastor, a rumbeng koma a mangarakup kadagiti naiyaw-awan a karnero ngem saan met no di ket lalo pay a pinagtabuyanna ida. Maisalungasing daytan iti naimbag a sursuro dagiti Kristiano nga insuro ni Jesus, kas iti pangngarig ti naiyaw-awan a karnero a binirok ti akintaraken ti mapukpukaw a karnero, inubbana ket impariknana ti ayat ken dungngona.
Naiyaw-awan met dagiti tallo nga estudiante, saanda a makasurot iti pagannurotan ti eskuelaan, apay a papanawen ida?
Grabe, saanen a mamulta a kas iti gagangay a mapaspasamak, kadagiti pagadalan nga addaan iti speak English only policy. Nadagdagsen pay ketdin ti pannusa ti panagsao iti kabukbukodan a dila ngem ti agsakar iti eksam ken agitugot iti pornographic materials..
No mamulta, okey laeng dayta, aglalo no ti multa ket sigurado a mapan iti nasayaat a pakausaranna. Ngem no maikkat iti eskuelaan, saanen a makatao nga aramid dayta. Mabalusingsingen ti karbengan ti tao a makasagpat iti nasayaat nga edukasion. Maysa a krimen iti kultura daytoy. Saan a bastabasta maikkat ti maysa nga estudiante nga awanan iti pammalubos ti DepEd, a pinasingkedan daytoy ni DepEd Undersecretary Tonisito Umali.
Wen, pudno la unay nga adda policy a nasken a matungpal ngem nasken met a panunoten ti ibunga dayta a pannusa aglalo ket menor de edad dagiti maseknan. Eskuelaan daytoy, nga isu ti pakasursuruan dagiti ubbing iti naimbag a sursuro, ngem ti napasamak kadakuada ket saanen a panangisuro. No saan a makasurot dagiti ubbing, isuro ida iti nasayaat ta dayta la ngarud ti akem ti eskuelaan.
Eskuelaan a pakasursuruan iti sirib ken ammo a mangitag-ay iti panagbiagna, para iti naraniag a masakbayanna, para iti komunidad a pagnaedanna, ti pagilianna ken iti sangkataoan.
Ngem iti napasamak kadagiti tallo nga estudiante ket saanen a panangisuro iti nasayaat no di ket iti awan mamaayna a pagturongan.#


text:
BANTAY, Ilocos Sur – Nabuong ti makinsango a windshield ti maysa a bus gapu iti pannakabatona sadiay Barangay Sagpat ditoy nga ili idi rabii ti Enero 5.
Nagpulong iti polis ni Samuel Pagtama y Pucan, 53, naasawaan, ken residente iti Barangay 18, Magnuang, Batac, Ilocos Norte a binato ti back rider ti maysa a motorista ti Maria de Leon a minanehona bayat nga agtartaray iti national highway a sakup ti Barangay Sagpat idi agarup 11:55 ti rabii ti nadakamat a petsa.
Gapu iti pannakabuong ti windshield iti batog ti drayber, naparsiakan ti rupa daytoy kadagiti nabuong a sarming.
Naglibas dagiti di nabigbig a suspek iti amianan a direksion.#


text:
May 10, 2016
Ladawan ti Agina nga Agta
LADAWAN TI AGINA NGA AGTA ITI PAGTAENGANDA ITI TUROD, LUNA, APAYAO. Tapno maital-o ti panagbiag daytoy a tribu ti Bayugao (Buyugao tribe), napirmaan itay nabiit ti maysa a Memorandum of Agreement on Sustainable Forest Management babaen ti panagkitinnulng ti Departament of Environment and Natural Resources (DENR), gobierno lokal iti Luna, Apayao State College ken ti Vision Help International Care Foundation tapno masursuruan dagitoy a mangtagiben iti kinabaknang iti aglawlawda ken agserbi a pagbiaganda iti naunday a panawen. Idi un-unana a panawen, awan masnop a pagindegan daytoy a tribu gapu iti nakairuamanda a kultura ken pagsapulan. No maibusen ti lames iti karayan wenno bunga ti mula iti bakir nga ayanda, mapanda manen agsapul iti sabali a lugar a pagbiaganda. Ngem babaen ti pannakasursuro dagitoy nga agtaraken kadagiti ayup ken agmula kadagiti nateng a mabalinda pay nga ilako, malaksid ti itutulongda iti gobierno nga agmula iti kayo ken mangsaluad iti nakaparsuaan, manamnama a sumayaat met ti panagbiag dagitoy gapu ta adda payen maipapaay a libre nga educational scholarship grant kadagiti ubbing nga Agta ket isudanto met iti tumulong kadagiti katribuanda iti masakbayan. (Leilanie G. Adriano)
(Naipablaak iti Bannawag, Mayo 16, 2016 a bilang.)
1 comment:


text:
Lobo, Batangas
Ti Lobo ket maysa a maika-3 a klase nga ili iti probinsia ti Batangas iti Filipinas.
Dagiti baranggay[urnosen | urnosen ti taudan]
Ti Lobo ket nabingbingay a politikal iti 26 a barbaranggay.[2]
- Apar
- Balatbat
- Balibago
- Banalo
- Biga
- Bignay
- Calo
- Calumpit
- Fabrica
- Jaybanga
- Lagadlarin
- Mabilog Na Bundok
- Malabrigo
- Malalim Na Sanog
- Malapad Na Parang
- Masaguitsit
- Nagtalongtong
- Nagtoctoc
- Olo-olo
- Pinaghawanan
- San Miguel
- San Nicolas
- Sawang
- Soloc
- Tayuman
- Poblacion
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Batangas". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Batangas". Datos ti Populasion ti Ili. Dibision ti Panagsukisok ti LWUA. Naala idi 14 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
ISO 3166-2:US
Ti ISO 3166-2:US ket isu ti naikabil para iti Estados Unidos idiay ISO 3166-2, paset iti ISO 3166-2 a pagalagadan a naipablaak ti ISO, nga agipalpalawag kadagiti kodigo para iti nagnagan iti kangrunaan a subdibision (probinsia wenno estado) iti amin a pagilian a naikodigo iti ISO 3166-1. Iti agdama ti Estados Unidos, dagiti kodigo ISO 3166-2 ket nailpalpalawag kadagiti sumaganad a subdibision:
- dagiti 50 nga estado iti Estados Unidos
- maysa a distrito (Distrito iti Columbia ti kapitolio ti Estados Unidos, ken makunkuna pay a Washington D.C.)
- dagiti 6 nga insular a luglugar.
Ti tunggal maysa kadagiti kodigo ket addaan ti dua a paset, a naisina iti pangrangtay.
Agdama a kodkodigo[urnosen | urnosen ti taudan]
Ti subdibision a nagnagan ket nailista a ksa ti ISO 3166-2 a pagalagadan nga inpablaak babaen ti Mangtaripato nga Ahensia ti ISO 3166 (ISO 3166/MA).
Pinduten ti buton iti paulo tapno maurnos ti tunggal maysa a batong.
Dagiti subdibision a nairaman iti ISO 3166-1[urnosen | urnosen ti taudan]
Malaksid ti pannakairaman a kas dagiti subdibison iti Estados Unidos iti ISO 3166-2, dagiti adda iti ruar a lugar ket opisialda pay a nainaganan kadagiti bukodda a kodigo ti pagilian iti ISO 3166-1.
Dagiti silpo ti ruar[urnosen | urnosen ti taudan]
- Dagiti Estado ti Estados Unidos, Statoids.com


text:
Manipud iti Wikipedia, ti nawaya nga ensiklopedia
Daytoy ket administrasion a . Daytoy ket naus-usar para iti administrasion ti Wikipedia ken saan a paset ti ensiklopedia. Daytoy ket aglaon kadagiti panid a saan nga artikulo, wenno grupo dagiti artikulo babaen ti kasasaad imbes a ti linaon. Saan nga iraman daytoy a kategoria kadagiti kategoria ti linaon. kategoria
Daytoy a plantilia ket nasken a maikabil iti ngato dagiti kategoria a maus-usar iti administrasion ti Wikipedia imbes a kas paset ti ensiklopedia – kas pagarigan, iti ngato ti
Kategoria:Administrasion ti Wikipedia.
Dagiti sumaganad a deskripsion ket mangipagarup a ti plantilia ket
mailak-am iti panid iti Nagan ti espasio ti kategoria.
|shortcut=
Pakabaelanna iti apat wenno dagiti apat iti kategoria a maiparangto babaen ti plantilia.. (
"{{{a[pat]1}}}" "{{{s[hortcut]2}}}" "{{{a[pat]3}}}" "{{{a[pat]4}}}" "{{{a[pat]5}}}"...?)
|hidden=true/yes/on
Pataudenna ti plantilia a mangilemmeng ti panid (ti kategoria), inayon iti Kategoria:Nailemmeng a katkategoria ken manginayon iti estilo ti mensahe ti {{ Nailemmeng a kategoria}}.
|tracking=true/yes/on
Pataudenna ti plantilia a manginayon ti panid (ti kategoria) iti Kategoria:Dagiti pagsurotan a kategoria ken manginayon iti estilo ti mensahe ti {{ Pagsurotan a kategoria}}. 1 Ti manginayon ti ababa a deskripsion iti pagsurotan a kategoria kalpasan ti mensahe, usaren ti
|description=[.
ababa a deskripsion]
|container=true/yes/on
Pataudenna ti plantilia a manginayon ti panid (ti kategoria) iti Kategoria:Dagiti paglaonan a kategoria ken manginayon iti estilo ti mensahe ti {{ Paglaonan a kategoria}}. 2
{{{1}}}
(first unnamed parameter) Ti ania man a maited a kas ti umuna a saan a nanaganan a parametro ket dagusto a mairaman iti babana iti sirok ti paulo ti "Deskripsion".
Kodigo {{Kategoria ti Wikipedia |shortcut=KAT:KATW |hidden=true
|tracking=true |description=Daytoy a kategoria ket surotenna dagiti panid a naikkan iti etiketa ti {{tl|Masapul a dakamaten}}.
| [ ''Teksto a mangited para ti ad-adu a nasalaysayan a deskripsion iti kategoria'' ]
}}
Resulta
Daytoy ket administrasion a . Daytoy ket naus-usar para iti administrasion ti Wikipedia ken saan a paset ti ensiklopedia. Daytoy ket aglaon kadagiti panid a saan nga artikulo, wenno grupo dagiti artikulo babaen ti kasasaad imbes a ti linaon. Saan nga iraman daytoy a kategoria kadagiti kategoria ti linaon. kategoria
Daytoy ket
. Daytoy ket saan a maiparang kadagiti naikaikamenganna a panid, malaksid no naikabil iti maibagay a nailemmeng a kategoria kakaykayatan ti agar-aramat.
Daytoy ket
. Daytoy ket agaramid ken agtaginayon iti listaan ti pampanid tapno adda dagiti maigapu a listaan. Dagiti panid ket mainayon kadagiti pagsurotan a kategoria babaen dagiti plantilia. pagsurotan a kategoria
Daytoy a kategoria ket surotenna dagiti panid a naikkan iti etiketa ti {{
Masapul a dakamaten}}.
Deskripsion: [ Teksto a mangited para ti ad-adu a nasalaysayan a deskripsion iti kategoria ]
− no adda, dagiti sabali a nagan daytoy a plantilia a mabalin a mausar Dagiti baw-ing